ועדת החינוך, התרבות והספורט, כנסת 24, פרוטוקול מספר 84, 2022-01-10 11:00

שרן השכל: צוהריים טובים לכולם, אני שמחה לפתוח את ועדת החינוך, התרבות והספורט של הכנסת.

שרן השכל: היום הדיון בנושא הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מוסדות המקיימים פעילות חינוך והוראות נוספות) (תיקון מס' 11), התשפ"ב-2022.

שרן השכל: אני אומר בפתח הישיבה קודם כל תודה רבה.

שרן השכל: אני רוצה להודות גם למשרד החינוך, אני רוצה להודות גם למשרד הבריאות שעבד בשיתוף פעולה יחד איתנו בוועדת החינוך על מתווה שהוא מתווה מאוזן, שמאזן בין הצורך הבריאותי לשמירה והגנה על הילדים מפני נגיף האומיקרון ונגיף הקורונה, לבין הצרכים בשטח של הילדים למסגרת חינוכית, למסגרת חברתית.

שרן השכל: אנחנו שמענו על ההשלכות החמורות, גם כן הבריאותיות, הנפשיות, ממש בדיון הקודם, של תלמידי ישראל בעקבות אותו סגר ומעבר גורף ללמידה בזום.

שרן השכל: הנזקים האלה הם בלתי נתפסים ואני שמחה וגאה בוועדת החינוך שעמדנו יחד שבעצם המשרדים יביאו לנו מתווה חדש, מאוזן יותר, טוב יותר שיטיב עם תלמידי ישראל.

שרן השכל: לאחר דברים אלו אנחנו נפתח את הישיבה כדי לדון במתווה החדש שלמעשה הגיע לפנינו.

שרן השכל: תמי, היועצת המשפטית של הוועדה, אני אשמח שתיתני לנו סקירה משפטית לעניין התקנות, ולאחר מכן ניתן את ההזדמנות למשרד הבריאות לבוא ולהציג את הדברים.

תמי סלע: אוקיי, אז באמת התיקון שמונח לפנינו נכנס כבר לתוקף.

תמי סלע: הוא נכנס לתוקף בשבת בחצות מה-9 בינואר, ומאריך את התקנות כולן במתווה החדש עד ה-5 בפברואר או עד תוקפו של חוק המסגרת שכרגע הוא עד 31 בינואר אבל יש להניח הוא יוארך.

תמי סלע: יש באמת ביטול של הרבה מההוראות גם לגבי המתווים שקשורים לרמזור ברשויות מקומיות, שבעצם ההוראה הזו בוטלה.

תמי סלע: כל מה שקשור לחוגים ולחינוך בלתי פורמלי, ירד.

תמי סלע: המגבלות על טיולים עם לינה, המגבלות לעניין בתי ספר ברשויות אדומות וכתומות שהיה לנו למידה מרחוק או צמצום מגעים, כל זה ירד, ומתווה הפנימיות, ובהתאמה גם ההגדרות הרלוונטיות, ופרויקט הכיתה הירוקה שכרגע ההוראות שקשורות אליו בתקנות שלנו, ירדו.

תמי סלע: ההוראה המסמיכה העיקרית היא בצו בידוד בית שלא נמצא לפנינו, וכיוון שהיא נמחקה, עד שזה יחזור אז נמחקו גם ההוראות הקשורות.

תמי סלע: המגבלות שכן נותרו בתקנות, גם חלק מהמגבלות הכלליות של אחריות הגורמים השונים לבצע את ההוראות וגם חובת עטיית מסכה לפי ההפניה לצו בידוד בית.

תמי סלע: יש באופן כללי דרישה של תו ירוק מעובדים ונכנסים אחרים למוסדות חינוך, כל מי שאינם תלמידים, או תו ירוק או תוצאה שלילית בבדיקה, נותרה כמגבלה בתקנות החינוך, ומתווה תו ירוק בהשכלה הגבוהה שגם הוא נשאר, והוראות העונשין המתאימות.

תמי סלע: יש הוראה כללית של סמכות לסגירת מוסד שהייתה גם בשלבים מוקדמים יותר ונשארה, שהיא מיועדת למצב של איזושהי הדבקה המונית או חקירה אפידמיולוגית וסוגרים לזמן מוגבל, ומגבלת ההתקהלות הכללית שהיא מוחלת גם במוסדות חינוך.

תמי סלע: בנוסף יש הוראת שעה שבעצם הייתה ליומיים, אתמול והיום, שהיא מבצע אנטיגן של חזרה מחופשת החורף במגזר הלא-יהודי, בדומה למה שהיה אחרי חופשת חנוכה ובזמנו אחרי חגי תשרי, שהחילו אותה גם עכשיו לגבי המגזר הלא-יהודי.

תמי סלע: אני אגיד באופן כללי שכמו תמיד, נכון שירדו פה הרבה מגבלות אבל עדיין נשארו מגבלות שגם אותן צריך להצדיק ולהסביר על רקע הנתונים שהשתנו מאוד, גם המאפיינים של הזן הזה וגם התחלואה שמאוד השתנתה, ואני מפנה ברקע הדברים גם לדיונים שהיו במקביל ומתקיימים היום בוועדת החוקה לגבי מתווה התו הירוק בכלל.

תמי סלע: עלו שם שאלות לגבי ההצדקה.

תמי סלע: אני חושבת אצלנו זה במיוחד.

תמי סלע: בהשכלה הגבוהה צריך לבחון את התועלת, את התכלית, כי בכל זאת היום אנחנו רואים נתונים לגבי הדבקה של אנשים עם תו ירוק ובלי תו ירוק, בפרט שבתקנות הכלליות, אני מדברת על הגבלת פעילות, שמאושרות בחוקה, הכניסו גם תו ירוק זמני, שנאמר על השולחן שמטרתו לעודד התחסנות יותר מאשר היבטים אפידמיולוגיים, כי הוא ניתן למי שקיבל חיסון אחד בחודש האחרון.

תמי סלע: אצלנו זה לא נמצא, אז גם מבחינה רוחבית וגם מבחינת הרמטיות האפקטיביות של המגבלות, זה משפיע, אז גם לזה צריך לשמוע הסבר, למה זה לא רלוונטי כאן ככל שרלוונטי להשאיר את התו הירוק בהשכלה הגבוהה.

תמי סלע: גם באיזון לגבי חופש העיסוק של עובדים והחלת תו ירוק או בדיקות, אני חושבת שצריך לשמוע את המחשבה שמאחורי האיזון החדש, מה ההצדקה לו בנסיבות הנוכחיות, האם הוא אפקטיבי, האם הוא מונע תחלואה קשה, האם הוא מונע הדבקה, מה המטרה של התו הירוק בעת הזו במוסדות האלה.

תמי סלע: אני כן אגיד שבוטל עכשיו בהרחבה למסחר, תקנו אותי אם אני טועה, שזה רלוונטי גם לעובדים וגם למקבלי השירותים, אבל כן נשאר לגבי מוסדות בריאות ורווחה ולגבי מקומות שפועלים בתו ירוק, גם העובדים עדיין מחויבים לתו ירוק, אבל הנושא הזה גם נמצא באיזושהי חשיבה או אמור להיות מוצג כתפיסה יותר רחבה בהקשר הזה.

תמי סלע: זהו, דברים אחרים כמו שתמיד אנחנו מבקשים על נתוני התחלואה, מתווה הבידודים והבדיקות שהוא גם השתנה מאוד אבל הוא כללי.

תמי סלע: הוא נמצא בצו בידוד בית ובעצם בתי הספר מתנהגים לפי המתווה הכללי של בדיקות ובידודים, שאני לא ארחיב עליו עכשיו.

תמי סלע: אני רק אגיד שיש איזשהו פער בין הצו, צו בידוד בית שלא קובע כחובה את הביצוע של בדיקה ביתית, שהיא כן מוצגת בהנחיות של משרד החינוך כמשהו שהוא חובה על התלמידים, ונשמח לשמוע הסבר לפער הזה.

תמי סלע: כן משמח שבבתי הספר הבנו, אולי יעדכנו אותנו, שיהיו בדיקות שימומנו והתלמידים יוכלו לבצע בדיקה ולחזור ללימודים.

תמי סלע: רק השאלה לגבי תיכון מול יסודי, היתרונות והחסרונות, כי בבתי הספר התיכוניים הם בבחינות עכשיו, מגן, בגרות, וגם החשיבות שהם לא יפספסו ימים ויהיו בלימודים.

תמי סלע: יש עוד כמה נושאים ספציפיים שעלו פה כבר חלקם וחלקם לא, שנוגעים ליישום הכללים וקשיים שעולים במסגרת, אבל אולי אליהם נגיע בהמשך.

תמי סלע: עכשיו אנחנו בתפיסה הכללית.

שרן השכל: תודה רבה.

שרן השכל: אני רוצה לתת את זכות הדיבור לד"ר אפרת אפללו ממשרד הבריאות להציג בפנינו גם את הנתונים, גם את המתווה ואת ההצדקה להמשך אותן מגבלות חירום לציבור הישראלי על תלמידי ישראל.

שרן השכל: בבקשה.

אפרת אפללו: תודה.

אפרת אפללו: אז כאמור, נעשתה עבודה בין-משרדית.

אפרת אפללו: היועצת המשפטית אכן הציגה את עיקרי הדברים.

אפרת אפללו: אני אגיד בראש הדברים שכרגע הנתונים שיש בידי משרד הבריאות, בגלל שעברנו בעצם למתווה בדיקות ובידודים חדש החל מיום שישי, אז כרגע מה שאנחנו רואים זה יותר מ-30,000 מאומתים מיום האתמול, שזה מבוסס גם על תשובות של PCR, גל על תשובות של בדיקות אנטיגן.

אפרת אפללו: בבדיקות ה-PCR משהו בסביבות ה-21,500 ובבדיקות האנטיגן עוד כמעט 11,000.

שרן השכל: חולים פעילים, כמה יש?

אפרת אפללו: מאומתים.

אפרת אפללו: כרגע יש לנו כמעט 130,000 מקרים פעילים.

אפרת אפללו: יש לנו עשרה אנשים שנפטרו אתמול ועוד 39 במצב קשה או קריטי.

שרן השכל: עשרה נפטרו, באיזה גילאים?

אפרת אפללו: אני תיכף אבדוק ואגיד לך.

סימון דוידסון: יש יותר מ-39 חולים קשים.

אפרת אפללו: חדשים.

אפרת אפללו: גם הממוצע הנע שלנו עולה.

אפרת אפללו: כמו שנאמר, בעבודה הבין-משרדית הוחלט בעצם שיבוטל הרמזור והילדים יהיו כפופים לאותה מדיניות של בדיקות ובידודים.

אפרת אפללו: תמי, אני לא יודעת מאיפה האמירה הזו.

תמי סלע: בתור הורה אני מקבלת הנחיות כל הזמן ממשרד החינוך.

אפרת אפללו: הנחיות, אבל זה ממשרד החינוך.

אפרת אפללו: אולי משרד החינוך יגיב על זה, אבל ההנחיות לא שונות ממערכת החינוך בעניין הזה של חובת ביצוע בדיקה ביתית עבור מחוסנים מוגנים, אלא זו בעצם המלצה חזקה.

אפרת אפללו: אנחנו כך מציינים.

אפרת אפללו: כמו שאמרת נכון, גם המדינה תחלק בדיקות ביתיות, תאפשר גם בדיקת אנטיגן מוסדי לכאלה שהם מחוסנים ומוגנים, במימון המדינה.

שרן השכל: זה לציבור הכללי או זה לתלמידי ישראל?

אפרת אפללו: לתלמידי ישראל יחולקו בדיקות ביתיות.

שרן השכל: מתי?

אפרת אפללו: החל ממחר.

אפרת אפללו: אולי אריה יעדכן ספציפית בעניין של הלוגיסטיקה בדבר הזה, אבל זו החלטה שהתקבלה.

אפרת אפללו: בנוסף לכך, תלמידים שמחוסנים ומוגנים יוכלו להגיע לעמדות האנטיגן המוסדיות ולבצע גם אם הם מחוסנים ומוגנים.

אפרת אפללו: הם יכולים לקבל את הבדיקות במימון המדינה גם אם הם סיימו את שלוש הבדיקות האלה שלהם.

אפרת אפללו: אני עוד רוצה להגיד שלגבי ההצדקה של המורים, מבחינתנו ההצדקה לא השתנתה.

שרן השכל: אני רק רוצה שנייה עוד על הנתונים.

שרן השכל: את אומרת חולים קשה, 30?

אפרת אפללו: נוספו 39 חולים קשה.

שרן השכל: וכמה סך הכול?

אפרת אפללו: סך הכול 152 במצב קשה, 71 במצב קריטי.

שרן השכל: הקריטי זה מונשמים?

אפרת אפללו: אתמול 57.

שרן השכל: יש לנו פילוח מחוסנים/לא מחוסנים?

אפרת אפללו: כן.

אפרת אפללו: אני אגיד שספציפית על הנושא של ההשכלה הגבוהה אין לנו נתונים על סטודנטים.

אפרת אפללו: יש לנו נתונים על מאומתים, אבל אם נסתכל על גילאי 19 עד 39 שזה פחות או יותר הטווח שאני יכולה להסתכל בו על פילוח נתונים שיש אצלי, מעל 90% מחוסנים.

אפרת אפללו: יש משהו כמו 11% שהם לא מחוסנים או מחלימים.

אפרת אפללו: אנחנו עדיין במתווה הקיים נותנים להם אפשרות להידבק פעמיים בשבוע או למידה בזום, ודפקטו אני יכולה להגיד בתור חצי סטודנטית, שרוב האוניברסיטאות עברו גם ככה ללמידה בזום.

אפרת אפללו: אני לא חושבת שזה יהיה נכון גם לבטל את ההוראות האלה.

אפרת אפללו: המל"ג, מבחינתו להמשיך.

אפרת אפללו: כבר היה לנו דיון על זה גם עם ראש הממשלה בעניין הזה של המועצה להשכלה גבוהה.

אפרת אפללו: המוסדות רוצים להמשיך במתווה הזה.

אפרת אפללו: מבחינתם זה טוב, זה מגדר אותם, זה נותן להם הגנה, ואנחנו נותנים פה מספיק כלים ללא-מחוסנים שהם בסך הכול 10%, להמשיך וללמוד, אם זה בזום ואם זה בבדיקות, לכן מבחינתנו המתווה הזה צריך להישאר.

אפרת אפללו: תו ירוק כרגע עדיין לא בוטל בשאר המשק.

אפרת אפללו: זה נמצא בדיונים, אז כאמור זה יכול לעלות לדיון במידה וזה יהיה רלוונטי.

תמי סלע: אבל עדיין אני חושבת שגם אם כל מיני גורמים שיש להם כל מיני אינטרסים משלהם, מרוצים מאיך שזה עכשיו, כשמחילים תו ירוק ומגבילים זכויות של אנשים מסוימים למשל להיבחן - - -

אפרת אפללו: לא מגבילים זכויות.

תמי סלע: בשביל להיבחן היום צריך תו ירוק.

תמי סלע: אין מרחוק.

תמי סלע: בשביל לבוא לקורס שהוא הכשרה מעשית, שאי אפשר לעשות אותו מרחוק, צריך היום ברוב המקומות תו ירוק כי הם לא יכולים לעשות הפרדה מלאה.

תמי סלע: צריך הצדקה לזה.

תמי סלע: צריך להראות שזה אפקטיבי, שהתכלית של זה היא הפחתת תחלואה, שזה מפחית תחלואה, שיש חשש לתחלואה קשה שתעמיס על המערכת בגילאים האלה.

תמי סלע: רובם מחוסנים כמו שאמרת.

תמי סלע: אין כל כך חשש לתחלואה קשה באומיקרון.

תמי סלע: גם המחוסנים עם תו ירוק שהם ארבעה חודשים, הם מדבקים.

תמי סלע: אני לא יודעת את הפער, כמה הם מדבקים פחות.

אפרת אפללו: אולי הם מדבקים אבל הם פחות מדביקים.

אפרת אפללו: מחוסנים פחות מדביקים וזה מאוד חשוב.

אפרת אפללו: החשש לתחלואה קשה בקרב צעירים הוא דווקא בקרב הלא-מחוסנים ואנחנו בסופו של דבר לא רוצים שהלא-מחוסנים יביאו תחלואה קשה שהיא לא הכרחית, להביא אותה למקום שבו אתה יכול כן לשמור ולהגן ויש לך מספיק אמצעים.

אפרת אפללו: בחינות למיטב ידיעתי, זה לא נכון מה שאת אומרת.

תמי סלע: רק בתו ירוק או בדיקה.

תמי סלע: יכול להיות שלפחות את זה צריך לפתוח.

שרן השכל: אני אשמח גם לפיתוח גילאים של נפטרים, חולים קשים כרגע ומונשמים, ומחוסנים/לא מחוסנים.

אפרת אפללו: יש לנו 34 ילדים מאושפזים, שזה עלייה שאנחנו רואים.

תמי סלע: לא מחוסנים?

אפרת אפללו: אני לא יודעת בדיוק את הפילוח, אבל 34 עד גיל 18, מתוכם 12 יילודים.

שרן השכל: מחלות רקע, אנחנו יודעים?

אפרת אפללו: חלקם.

שרן השכל: אז רק אם אפשר לדעת אם הם מחוסנים גם כן או לא, לקבל את הפילוח הזה.

שרן השכל: מה שנעשה עכשיו, אני אשמח קודם כל לשמוע את תגובת משרד המשפטים.

שרן השכל: אתם רוצים להגיב לדברים?

אולגה פרישמן: אין לנו איזה משהו ספציפי להגיד בהקשר הזה.

תמי סלע: לא ראיתם שוני באיזונים בין הזכויות בגלל הנתונים החדשים, מבחינת חופש העיסוק של עובדים, מבחינת הזכות של סטודנטים לעשות בחינות, להשתתף בקורסים שאין אותם מרחוק?

תמי סלע: כל הדברים האלה נשארו אותו דבר?

אולגה פרישמן: לא חשבנו שיש איזושהי מניעה להמשך עם ההסדר הנוכחי.

תמי סלע: אני חושבת שחשוב כן לראות פה מה הפער מבחינת הדבקה, האם עדיין יש פער משמעותי בין אנשים שהם עם תו ירוק לאנשים שהם בלי תו.

תמי סלע: אם אין הבדל או אין הבדל משמעותי, אז בעצם התכלית העיקרית פה היא למנוע תחלואה קשה, ובמניעת תחלואה קשה כל אחד יותר מגן על עצמו, או שאומרים שיש פה אוכלוסייה שאם יהיו הרבה מאוד חולים קשים בה, זה יעמיס על המערכת.

תמי סלע: שוב, אני מחפשת מה התכלית של הגבלות שהן לא פשוטות.

תמי סלע: אנחנו התרגלנו אליהן, אבל הן לא הגבלות פשוטות על זכויות של אנשים וצריך להצדיק אותן.

תמי סלע: גם החוק מחייב את זה.

תמי סלע: אם זאת אוכלוסייה שהיא לא כל כך גדולה, אגב, שמעתי בדיוק הרצאה של ערן סגל על זה שאמר שבגלל זה לא יעשו הגבלות כנראה על אירועים, כי היקף האנשים שהולכים לאירועים למרות שיש שם הרבה אנשים, הוא כזה שגם אם תהיה שם יותר תחלואה, האחוז שלה הוא לא כזה שיעמיס על המערכת.

אולגה פרישמן: כן, אבל במערכת החינוך יש לך עדיין הרבה מאוד ילדים - - -

תמי סלע: אני מדברת על השכלה גבוהה.

תמי סלע: בחינוך יש מתווה אחר והשאלה היא לגבי העובדים שגם רובם מחוסנים, אבל יכול להיות ששם באמת זה גם משהו יותר רוחבי שמתכתב עם מוסדות רווחה ובריאות ואוכלוסיות פחות מחוסנות וכל זה, אבל לגבי ההשכלה הגבוהה, זה שכולם מרוצים והתרגלו ועושים בזום, זה עוד לא מצדיק שיש חלק מהאנשים שלא יוכלו לעשות בחינות, שלא יוכלו להגיע לקורסי תיאטרון, מעבדות בלי תו ירוק, וגם הבדיקות היום זה לא פשוט.

תמי סלע: זה עולה, זה לעמוד בתורים, זה הכבדה.

תמי סלע: עם כל הסימפטיה והרצון לעודד התחסנות, צריך גם להצדיק את האיזונים האלה מחדש.

אפרת אפללו: אני לא חושבת שזה הזמן, אני ממש מצטערת.

אפרת אפללו: אני שומעת את זה ואני אומרת, נכון, כשיש זמן לדון בהקלות, אז יש זמן, אבל כשאני פותחת את דבריי ואומרת 30,000 מאומתים, והאחוז היחסי של התחלואה ואנחנו רואים שיש עלייה בחולים קשים.

אפרת אפללו: ככל שיותר מאומתים, החלק של האחוז של החולים הקשים ילך ויעלה, ואנחנו כל הזמן הולכים ומשחררים.

אפרת אפללו: איפה האחריות שלנו פה?

אפרת אפללו: ההשכלה הגבוהה, שוב, כמו שאמרתי, מעל 90% מחוסנים.

אפרת אפללו: לא קיבלנו שום פנייה, לא ממשרד החינוך ולא מהמועצה להשכלה גבוהה, בקשה להקלות.

אפרת אפללו: דווקא אני חושבת שהמרצים מאוד מרוצים מזה שאנחנו נותנים להם הגנה מפני כאלה שבאים לא מחוסנים.

תמי סלע: השאלה האם באמת נותנים להם הגנה.

אפרת אפללו: אנחנו יודעים לדבר בין משרדים, יודעים לדבר בין גופים.

אפרת אפללו: אם היינו מקבלים פנייה, היינו יושבים, דנים, מסתכלים על הנתונים, אבל שוב, אני לא חושבת שזה הזמן עכשיו לבוא וגם את הדבר הזה להוריד.

אפרת אפללו: אם יהיה באמת ביטול של תו ירוק ויהיה איזשהו משמעות רוחבית במשק, יכול להיות שיהיה מקום לבוא ולדון בזה, אבל זה בטח לא יבוא - - -

סימון דוידסון: לא מאמין שאני אומר את זה, אבל אני פעם ראשונה מסכים עם משרד הבריאות.

אפרת אפללו: לא, אתה כבר הסכמת איתי לפני איזה שבוע-שבועיים.

סימון דוידסון: זה היה חצי.

שרן השכל: השאלה, אם באמת יש ביטול של תו ירוק בקניונים ובמקומות אחרים, האם נכון להשאיר את התו הירוק גם להשכלה הגבוהה.

אפרת אפללו: נותנים ל-10% לא מחוסנים בדיקות ועל חשבון המדינה.

אפרת אפללו: זה כבר לא בתשלום.

אפרת אפללו: נותנים להם אפשרות ללמוד בזום.

אפרת אפללו: די.

אפרת אפללו: אנשים צריכים ללכת להתחסן.

אפרת אפללו: למה שהאנשים הלא-מחוסנים יסכנו את המחוסנים?

אפרת אפללו: זה פשוט יהיה שערורייה.

תמי סלע: השאלה אם הם מסכנים אותם.

אפרת אפללו: הם יסכנו, בטח שכן, כי הם יותר יכולים להידבק.

אפרת אפללו: מחוסנים פחות נדבקים.

שרן השכל: זה בדיוק התשובה שתמי לדעתי חיפשה, מה הפער בין מחוסנים ללא-מחוסנים מבחינת ההדבקה?

שרן השכל: עד כמה הם יותר מדבקים?

שרן השכל: עד כמה הם יותר נדבקים?

אפרת אפללו: הם יותר מדבקים ממחוסנים, זה בטוח.

שרן השכל: בכמה?

אפרת אפללו: אני לא יודעת.

תמי סלע: אם מישהו שהוא היום ארבעה חודשים מהבוסטר, הוא עם תו ירוק והוא נכנס, או עם תו ירוק זמני, אגב, לעומת מישהו שלא מחוסן.

אפרת אפללו: אז בואו נעשה הפרדה בין אלה שקיבלו ארבעה חודשים או באלה שקיבלו חודשיים ואז נסכן את אלה שארבעה חודשים, כי הם יכולים יותר להידבק בגלל שהם קיבלו בוסטר לפני ארבעה חודשים, ואלה של חודשיים, אז נגיד להם, אתם יכולים להגיע?

תמי סלע: אני לא חושבת שיש סיבה לכעוס.

תמי סלע: הרצון הוא לנסות להבין את התכלית והתועלת.

אפרת אפללו: אני רוצה להגן על אזרחי ישראל.

אפרת אפללו: גם ככה אנחנו רואים מה קורה, אז בואו ננסה כן איפה שאנחנו יכולים, ושוב, לא הייתה תלונה, לא הייתה פנייה.

אפרת אפללו: יש בסך הכול 10%–11% בגילאי 19–39 שלא מחוסנים.

אפרת אפללו: המועצה להשכלה גבוהה אומרת ויודעת לאכוף ורוצה את זה, רוצה להגן על הציבור שכן מגיע, אז אנחנו נבוא ונגיד, בואו, אנחנו נשחרר?

אפרת אפללו: לא, אנחנו לא נשחרר.

תמי סלע: יש דברים ששחררו, למשל את רשימת המדינות האדומות.

תמי סלע: מורידים אותה כי זה כבר לא אפקטיבי, לא בגלל שהמצב מעולה.

אפרת אפללו: בסדר, אבל פה זה אנשים מבוגרים שיכולים לקחת אחריות על ההחלטות שלהם ולא לסכן אחרים, ונותנים להם את כל הכלים כן להמשיך ללמוד.

אפרת אפללו: דווקא הוועדה צריכה כן לבוא ולקחת אחריות ובדיוק במקרה הזה של 33,000 מאומתים ביום האתמול.

תמי סלע: אם משתכנעים שזה מגן עליהם.

תמי סלע: אגב, יש גם אמירה ויש בה משהו, שבמקום שלכאורה נתפס כמוגן כי כולם עם תו ירוק, אבל בעצם אין בו הגנה היום ואנשים לא שומרים מרחק והולכים בלי מסכות ואוכלים אחד ליד השני, יכול להיות שנגרם יותר נזק מאשר להגיד, אוקיי, עכשיו כולם מדבקים, אין באמת הבדל גדול, בואו נחיל תו סגול כמו שעושים עכשיו בקניונים, אגב, תו סגול כמו שצריך, ונאכוף את המסכות ונבין שאין באמת הגנה מהדבקה, כי גם מחוסנים מדבקים.

תמי סלע: המטרה פה היא לא לסכל משהו אלא להבין מה באמת אפקטיבי והאם יש הצדקה להטיל הגבלות שפוגעות בחלק מהאוכלוסייה, ומה הנתונים.

תמי סלע: אתם לא באים ואומרים מה הפער בהדבקה בין מחוסנים ללא, ואם זה פער של 2%, אז זה כנראה לא מצדיק את זה, ואם זה פער של עדיין 30%, אוקיי.

אפרת אפללו: גם אם זה פער של חצי אחוז.

אפרת אפללו: שוב, כמו שאמרתי, 10% האלה שייקחו אחריות וילכו להתחסן.

אפרת אפללו: במועצה להשכלה גבוהה את אומרת תו סגול, זה אומר שאת צריכה עכשיו להתחיל לשמור על מרחקים ב-2 מטר, כיסא כן, כיסא לא, נחזור למה שהיה.

אפרת אפללו: יבואו מוסדות ויגידו, מה פתאום?

אפרת אפללו: איך אנחנו צריכים?

אפרת אפללו: צריכים לפצל כיתות, צריכים לפצל אולמות.

אפרת אפללו: איפה?

אפרת אפללו: זה לא יקרה.

שרן השכל: ד"ר אפרת אפללו, אני מבקשת לא להתעצבן.

אפרת אפללו: פה אני לחוצה בגלל שאני רואה מה קורה בעולם.

שרן השכל: קודם כל אנחנו מבינים את הלחץ ואנחנו מבינים מה קורה כרגע במדינת ישראל.

שרן השכל: עם זאת, אני יודעת שאת חוזרת על אותם דברים אולי 50 פעם רק בבוקר הזה עד השעה 11:30, גם בישיבות ממשלה, גם בדיונים פנימיים, גם בוועדות השונות וגם פה בוועדת החינוך.

שרן השכל: חשוב לומר שאותם הדברים צריכים להיאמר שוב ושוב משום שכאן הם נאמרים לפרוטוקול.

שרן השכל: הם נאמרים לציבור, הם משודרים לציבור.

שרן השכל: הציבור מסתכל כאן לתוך הוועדה כדי לקבל את הנתונים, כדי להבין אותו לעומק.

שרן השכל: כאן מתפתח הדיון הציבורי ולכן חשוב שתאמרי את הדברים האלו בישיבת הממשלה הסגורה, וזה חשוב שתאמרי עוד פעם את אותם הדברים כאן לכלל הציבור בצורה פתוחה וגלויה כדי שתהיה שקיפות, כי בסוף השיטה לנצח את זה היא אמון הציבור.

שרן השכל: ככל שהם יאמינו בנו יותר ובהחלטות שאנחנו מקבלים, ככה הם גם יקשיבו לאותן הנחיות, וככל שאנחנו נפרט את הסיבות, את הדאגות, את האחוזים, את הגורמים, ככה הם יסמכו יותר על ההחלטות שאותן אנחנו מקבלים פה, אז אני מבקשת, גם אם זה בפעם ה-50, יש סיבה שבגללה גם כן אנחנו מבקשים שתחזרי על הדברים כאן ותאמרי אותם גם לפרוטוקול.

אפרת אפללו: אני רגע מחפשת לכם את הנתונים על המאומתים המחוסנים.

אפרת אפללו: אני כן אגיד שמבחינת המאושפזים, אז החלק המשמעותי של המאושפזים במצב קשה וקריטי זה אנשים שאינם מחוסנים.

אפרת אפללו: זה בצורה חד משמעית.

שרן השכל: הרוב המוחלט?

אפרת אפללו: לא הרוב המוחלט.

אפרת אפללו: 44% אינם מחוסנים, ואחריהם, 39% מחוסנים.

אפרת אפללו: בגלל זה גם הוחלט ש-60 פלוס עכשיו יקבלו את המנה הרביעית.

שרן השכל: המחוסנים זה הגילאים הגבוהים ואלו שלא מחוסנים זה גילאים צעירים?

אפרת אפללו: זה מבחינת פילוח חיסוניות, אבל פילוח חיסוניות לפי גילאים, תיכף אני אגיד לכם.

שרן השכל: וגם הילדים אנחנו נשמח לשמוע ספציפית.

שרן השכל: עד שנאסוף את הנתונים, אריה מור ממשרד החינוך, אנחנו נשמח לקבל ממך סקירה על המצב כרגע במשרד החינוך מבחינת חולים, מאומתים, מבודדים, כיתות בזום, כיתות פרונטליות.

שרן השכל: תן לנו בבקשה סקירה מעמיקה על הכול.

אריה מור: קודם כל אני רוצה לתת את הנתונים היבשים ואחרי זה נסביר.

אריה מור: אחד, כמות המאומתים נכון להבוקר, 08:20, תלמידים מאומתים זה 38,000.

שרן השכל: מאומתים חדשים או פעילים?

אריה מור: מבחינתנו כרגע מאומתים פעילים.

אריה מור: חדשים זה נע ונד.

אריה מור: אחרי שבת תמיד יש פה קפיצה כי עד שמגיעות התוצאות.

אריה מור: צוותי חינוך, 6,000.

אריה מור: זה קפץ פי שניים בשבוע האחרון.

שרן השכל: בצוותי החינוך.

אריה מור: כן, צוותי החינוך קפץ פי שניים.

אריה מור: מבודדים, 81,000.

אריה מור: יש פה פיפו, חלק נכנסים, חלק יוצאים.

אריה מור: יצאו ביומיים האחרונים כ-20,000 החוצה מהבידוד, כך שיש פה תהליך מסוים.

סימון דוידסון: ה-81,000 זה כולל את ה-38,000 מאומתים?

אריה מור: לא.

אריה מור: מבודדים.

אריה מור: תיכף נסביר.

אריה מור: 3,300 לפי הנתונים כרגע שהם מבודדים שרשומים במערכת.

אריה מור: יכול להיות שחלק מהצוותים או מי שנחשף לא נרשם, ואם הוא לא נרשם במערכות משרד הבריאות, אני לא יודע לראות את זה.

אריה מור: אנחנו רואים במערכות מקוונות, מדויק מה רשום במערכות משרד הבריאות.

שרן השכל: אז מה הם ה-3,300?

אריה מור: מבודדים של צוותי החינוך.

אריה מור: זה מה שכתוב במערכות.

סימון דוידסון: אמרת 6,000.

אריה מור: אני לא חושב שזה הנתון.

אריה מור: אמרתי 6,000 מאומתים פעילים, 3,000 מבודדים.

אריה מור: אם רוצים לסכום אותם ביחד, 38,000 ו-81,000 זה יוצא 120,000 בערך ו-10,000 צוותי חינוך שהם גם המאומתים וגם המבודדים.

אריה מור: אם לוקחים את זה במתמטיקה זה 5% בערך מה-2.5 מיליון.

אריה מור: אם אני לוקח את ה-130,000 שאפרת ציינה עכשיו ואומר 40,000, אנחנו בערך 35% עם צוותי ההוראה שזה פחות או יותר היחס באוכלוסייה נכון להיום.

אריה מור: כל יום זה משתנה.

אריה מור: צריך לראות מי הם שאר יתר ה-90,000.

אריה מור: זה כנראה אזרחים שהם לא במערכת החינוך.

אריה מור: יכול להיות שגם ילדים שהם לא במערכת החינוך.

אריה מור: אני לא יודע.

אריה מור: אני יודע רק מי בתעודת זהות במערכת החינוך.

אריה מור: זה הנתונים האלה.

אריה מור: אם אני לוקח את נתוני ההתחסנות וכולל מנה ראשונה, אנחנו עוקבים אחרי זה כולל מנה ראשונה, כי זה כל הזמן מעלה לנו גם את פטורי הבידוד.

אריה מור: מי שהתחסן לפני חודש ועושה את החיסון השני, הוא נכנס לתוך המאגר.

אריה מור: אני נותן את הנתונים שלנו כרגע.

אריה מור: כיתה א' – 41% כולל פטורי בידוד, כולל מנה ראשונה.

אריה מור: כיתה ב' – 43.5%, כיתות ג' – 46%, כיתות ד' – 48%, כיתות ה' – 51%, כיתות ו' – 52%, כיתות ז' – 62%, והשר 68%, 69% ו-70%.

שרן השכל: ח' עד י"ב, כמה?

אריה מור: בממוצע 69%–70% אבל זה מתחיל לרדת בגלל הבוסטר.

אריה מור: צריך ללכת להתחסן.

אריה מור: אני הלכתי היום לעשות את הרביעי כי אני מאמין בזה.

אריה מור: אין דרך אחרת.

אריה מור: אלה הנתונים.

אריה מור: אנחנו רואים עלייה משמעותית.

שרן השכל: כמה הייתה העלייה באחוזים בשבוע האחרון, של התחסנות, 10% פחות או יותר?

אריה מור: היו 45% פטורי בידוד ב-ז' וב-ה'-ו' ועכשיו זה 52%, אז תראו שזה משהו כמו 6%–7% נוספים שזה לא מעט.

שרן השכל: אלה נתונים פטורי בידוד פלוס מתחסנים.

אריה מור: פלוס מתחסנים מנה ראשונה.

אריה מור: אם אני לוקח את פטורי הבידוד ללא-מתחסנים מנה ראשונה, אז אני יכול לתת לך את הנתון הזה אם אתם רוצים.

סימון דוידסון: אני רוצה לשאול אותך לגבי החיסונים בבתי הספר.

אריה מור: אשמח לסיים את הסקירה ותקבל גם תשובה של החיסון בבתי הספר.

אריה מור: אם אני לוקח את פטורי הבידוד בלי מנה ראשונה, אז בגנים יש לנו 20% שזה בתוך החצי מיליון.

אריה מור: יש לנו 107,000.

אריה מור: ב-א' עד ו' זה 36%.

אריה מור: עד שכל אלה שעשו מנה ראשונה ייכנסו להיות פטורי בידוד, מחוסנים מלא, צריך לקחת להם לפחות חודש כולל שבוע אחרי המנה השנייה.

אריה מור: ב-ז' עד י"ב אנחנו ב-64%.

אריה מור: שוב, אנחנו רואים פה ירידה.

אריה מור: אני מניח שהירידה היא כתוצאה מזה שחלק נפלטים בגלל הבוסטר שעוד לא עשו, ואת זה צריך לעודד.

אריה מור: בצוותי חינוך אנחנו 80% לצורך העניין.

אריה מור: גם כאן יש פה סוגיית בוסטר למי שלא עשה את השלישי.

אריה מור: אני לא יודע מה יהיה עם מי שלא עושה את הרביעי.

אריה מור: זה הנתונים הללו.

אריה מור: אם אני רוצה להראות לכם את נתוני כיתות פעילות מבחינת תחלואה, איך אותה תחלואה מתפלגת, אותם 38,000, אנחנו רואים שיש לנו עדיין כ-1,800 בתי ספר שיש בהם אפס חולים.

אריה מור: תיכף אני אגיד לכם את זה מפולח לכיתות.

אריה מור: אנחנו רואים בחינוך המיוחד תחלואה אפסית לאורך זמן.

אריה מור: אנחנו רואים שבקדם יסודי ישנה תחלואה נמוכה שעולה, אבל היא עולה בקצב יותר נמוך מהאחרים.

אריה מור: אני אפצל את זה לפי כיתות ואני אגיד לך מה קורה מבחינת כיתות.

אריה מור: קדם יסודי, גני ילדים, 87% מגני הילדים עם אפס תחלואה לפי הנתונים של המערכות.

אריה מור: מפלחים את כל הגנים.

אריה מור: מתוך אותם 18,000 כיתות גן, 87% ללא תחלואה, שזה 15,634, שזה 446,000.

אריה מור: ביסודי ששם ישנה עלייה יותר גדולה, זה היה 80% לפני שבוע.

אריה מור: עכשיו זה 78% כיתות ללא תחלואה.

אריה מור: כשאני אומר ללא תחלואה – אפס.

אריה מור: לא מופיע חולה מאומת באותה כיתה, ולו אחד.

שרן השכל: כמה כיתות סך הכול יש ביסודי?

אריה מור: ביסודי 833,000 לא מאומתים.

אריה מור: 34,000 כיתות זה ה-78%.

אריה מור: זה מתוך ה-44% כיתות, כלומר רק ב-10,000 כיתות יש חולה מאומת אחד ומעלה.

אריה מור: אנחנו יודעים גם לנתח את זה, כמה מ-1 עד 4, כמה יותר.

אריה מור: רואים איפה זה מתרכז.

אריה מור: בסופו של דבר אלה הנתונים, איתם צריך להתמודד.

אריה מור: צריך להבין אותם.

אריה מור: זה הדיפרנציאליות שאנחנו מדברים עליה.

אריה מור: 72.5% בעל יסודי.

שרן השכל: בחטיבה?

אריה מור: על יסודי זה כולל החטיבה.

אריה מור: כללנו את זה ביחד.

שרן השכל: כמה?

אריה מור: 72.5% כיתות ללא מאומת, למרות שאנחנו רואים שכמות המאומתים בעל יסודי יותר נמוכה ביסודי, אבל יכול להיות שהיא מתרכזת במספר כיתות מסוים בבתי ספר מסוימים ושם אנחנו מנתחים את זה.

אריה מור: זה נותן איזושהי תמונה.

אריה מור: אני יכול לפלח את זה, זה פשוט מיותר, לפי מגזרים.

אריה מור: אנחנו רואים שבמגזר הלא-יהודי זה נמוך יחסית.

אריה מור: אנחנו רואים בחרדי, זה נמוך יחסית, אמרתי את זה בפעם הקודמת.

שרן השכל: במגזר החרדי והערבי הם מספרים נמוכים.

אריה מור: כן.

אריה מור: אני מזכיר שהמגזר הערבי חזר רק אתמול והיום.

שרן השכל: ומבצע האנטיגן.

אריה מור: תיכף נדבר על המבצעים.

אריה מור: הם חזרו רק אתמול והיום מחופשת החורף.

אריה מור: המגזר החרדי כמו שהוא, יש עלייה מסוימת עכשיו.

אריה מור: רואים עלייה, אבל זה לא מובהק כמו במגזר הכללי, כי אני לא יודע אם הם נבדקים או לא נבדקים.

שרן השכל: רגע, אבל היה מבצע אנטיגן אתמול והיום בחברה הערבית.

אריה מור: עכשיו בואו נדבר על מבצע האנטיגן.

אריה מור: הוא מבצע מספר 4 על המגזר שחזר מחופשה.

אריה מור: בערך 4,000 חזרו ביום שישי מהמגזר הדרוזי, ביצעו את הבדיקה הביתית.

אריה מור: אתמול חזרו בערך 150,000 והיום חוזרים כל השאר.

אריה מור: יש מוסדות שחוזרים ביום ראשון, יש כאלה שחוזרים רק ביום שני.

אריה מור: כולם קיבלו את הערכות לפני היציאה לחופשה.

אריה מור: כולם קיבלו הסבר לבצע את הבדיקה.

אריה מור: אנחנו לא כתבנו חובה, כתבנו "כפוף לתקנות שהתפרסמו".

אריה מור: בסופו של דבר אנחנו רואים שנבדקו ואנחנו רואים שהוזנו במערכות אפילו הדיגיטליות שעשינו להורים בחלק לא קטן, וכל השאר, נאמני הקורונה בבתי הספר מקבלים את הפתקים ומזינים לתוך המערכת את תמונת המצב.

אריה מור: התמונה שאנחנו מוצאים היא יחסית נמוכה.

אריה מור: אתמול מצאנו ממה שדיווחו, 175 מאומתים.

אריה מור: כל מאומת אחד כזה שנמצא באנטיגן, הולך לבצע PCR או אנטיגן מוסדי, מסתבר שהוא נמצא גם כחיובי ואז הכיתה לא נכנסת לבידוד.

אריה מור: אני מזכיר, כל אלה שהיו באנטיגן הזה, הם לא היו במגע עם כיתה כי הכיתה הייתה סגורה, אבל אין חקירות על ילדים בכלל ואין חקירות בכלל.

אריה מור: רק מעל 60 פיקוד העורף חוקר, כך שאנחנו לא יודעים מה היה אחר הצוהריים או במשפחות עם אותן ילדים בשבוע שעבר לצורך העניין.

אריה מור: זה ממש לא ידוע.

אריה מור: אנחנו יודעים רק כשהם נמצאים בכיתה, כלומר אם יש מאומת היום בכיתה שהם הגיעו אתמול, שהוא היה במגעים אתמול, ואז אנחנו כן יכולים יחד עם המנהלים ובתהליך שלנו לטפל בזה.

אריה מור: לגבי חלוקת האנטיגן שעכשיו אנחנו מתחילים את המבצע, אתמול הוצאנו את ההנחיות אחרי שאתמול התקבלה ההחלטה.

אריה מור: יש בערך 5.5 מיליון ערכות אנטיגן ברשויות המקומיות לטובת גני הילדים, מה שסיפקנו לכיתה ירוקה וליסודיים לטובת כיתה ירוקה.

אריה מור: השלב הראשון, מכייתים אותם בבתי הספר היום, מחר.

אריה מור: זה תהליך.

אריה מור: זה קופסאות של 20.

אריה מור: מפרקים אותם לבודדות ומחלקים לכל תלמיד שלוש ערכות בשקית עם דף הסבר.

אריה מור: זה תהליך לוגיסטי שמתבצע בכל בית ספר עם נאמן הקורונה, עם מתנדבים וכו'.

אריה מור: עשינו את זה בכל המבצעים הקודמים, ומחלקים לתלמידים שייקחו הביתה לטובת בדיקות.

אריה מור: לפי ההבנה שלי, מה ששמעתי היום בחתמ"צ, זה גם בשביל המשפחה, זה לא רק בשביל הילד.

אריה מור: תיכף נדבר.

אריה מור: החלק השני, מזרימים היום, מחר, מוחרתיים עוד 5 מיליון לבתי הספר באמצעות הרשויות, שחצי מזה ילך עבור החטיבה העליונה וחטיבות הביניים, גם עבור הצוותים וגם עבור התלמידים באותה שיטה.

אריה מור: להם אין נאמני קורונה, אז מנהל בית הספר עם הצוות שלו, עם המתנדבים, עם ההורים יבנו מרלו"ג פירוק והרכבה לערכות בדידות ולתת לכל תלמיד שלוש ערכות ולכל עובד הוראה שלוש ערכות.

אריה מור: זה המנה שכרגע מתוקצבת.

אריה מור: השאר, עוד 2.5 מיליון, החצי השני יהיה למלא בחזרה את המלאים עבור היסודי ועבור הרשות המקומית לטובת או כיתה ירוקה או בדיקות על ידי נאמן הקורונה, שיתבצעו ביסודי.

אריה מור: אנחנו מעריכים שעד סוף השבוע המלאים האלה יהיו בבתי הספר ואז מה שיחולק, יחולק.

אריה מור: המלאי הבית-ספרי ביסודי יהיה בבית הספר.

אריה מור: אפשר לעשות את זה גם במקביל.

אריה מור: זה לא הכול יהיה בטור.

אריה מור: מהיום יוצאות משאיות לרשויות המקומיות ממשל"ט משרד הבריאות, של ציוד המיגון לנאמן הקורונה, כי הוא צריך ציוד מיגון לצורך הבדיקות.

אריה מור: התוכנית היא שעד יום רביעי המשאיות האלה יגיעו לרשויות.

אריה מור: הרשויות יחלקו לבתי הספר, כי זה ערכה אחת של חודש ימים לכל נאמן קורונה בבית ספר, ואז הנאמנים יוכלו לבצע את הבדיקות על פי הנוהל שהפצנו אתמול לרשויות ולמנהלי בתי הספר לבדיקות אנטיגן, והן יחשבו כבדיקות מוסדיות לטובת העניין, כי יש אבחנה בהיבט של מוסדי ולא מוסדי בתצורת הבדיקה.

שרן השכל: האבחנה בין מוסדי ללא מוסדי זה בעצם בין מחוסן ללא מחוסן?

אריה מור: בין פטור בידוד ללא פטור בידוד.

שרן השכל: פטור בידוד בעצם יכול לעשות בבית את אחת הבדיקות האלה.

אריה מור: פטור בידוד יכול לעשות בבית את האנטיגן, ואם הוא יצא שלילי, יכול לבוא ללמוד.

אריה מור: אם הוא יצא חיובי, הוא צריך לעשות מוסדי ואז לפי המוסדי.

שרן השכל: ולא מחוסן?

אריה מור: לא מחוסן עושה בדיקה מוסדית.

אריה מור: אם הוא שלילי, הולך לשבעה ימים ועושה עוד פעם מוסדי כדי לצאת מהבידוד, ואם הוא חיובי, עשרה ימים.

שרן השכל: ובעצם נאמן הקורונה שיערוך את הבדיקות האלה, זה ייחשב כבדיקה מוסדית.

אריה מור: הראשונית.

שרן השכל: כן, כן.

אריה מור: נאמר כרגע, יש כיתה, 50% ממנה פטורים, 50% לא.

אריה מור: התגלה מאומת ביום הלימודים, נאמן הקורונה נניח בדק את כל 30 הילדים.

אריה מור: 15 נניח יצאו שליליים והם פטורי בידוד, ממשיכים ללמוד בכיתה.

אריה מור: אם הוא מצא 15 אחרים, אפילו אחד או שניים שהם מאומתים, אז מתוך ה-15 שהם לא פטורי בידוד, בסוף היום כולם הולכים הביתה.

אריה מור: על פי הנוהל, חולה מאומת.

אריה מור: מבודדים את המאומתים ולמעשה המאומתים הולכים לעשרה ימים והלא מאומתים חוזרים אחרי שבוע בכפוף לבדיקת אנטיגן מוסדי.

שרן השכל: יפה.

שרן השכל: בגני הילדים וידאתם שהגננות יודעות שהן צריכות להעביר את שלושת הבדיקות האלו להורים ולא לילדים, משום שאסור לילדים מתחת לגיל מסוים להחזיק בחומרים האלה?

שרן השכל: הם עלולים להיות מסוכנים.

אריה מור: אתמול הוצאנו הנחיות לוגיסטיות.

אריה מור: אנחנו כבר עשינו את המבצע הזה עם הילדים.

אריה מור: היחידים שאנחנו נצטרך להתמקד זה מנהלי בתי הספר העל-יסודיים, שזה פעם ראשונה שהם עושים את התהליך הזה, כי כל מבצעי האנטיגן שהיו, הם היו ביסודי ובגני הילדים.

אריה מור: לקראת פתיחת שנת הלימודים זה קרה.

אריה מור: אחרי סוכות זה קרה.

אריה מור: אחרי חנוכה זה קרה.

אריה מור: עכשיו בחורף, למגזר זה קרה, ולכן זה אותו תהליך בצורה מסודרת.

אריה מור: הוצאנו אתמול את הפקודה הלוגיסטית לטובת העניין.

אריה מור: מה הפקודה הלוגיסטית אומרת?

אריה מור: איך יגיע?

אריה מור: מה לעשות?

אריה מור: וכו'.

אריה מור: אתמול עשינו גם זום עם בערך 150 מנהלי אגפי חינוך ברשויות המקומיות.

אריה מור: אני תדרכתי אותם אתמול בערב וכבר התחילו לצאת הנחיות לשטח, כי יש לוגיסטיקה של לקבל את הערכות, לפרק אותן, לכיית אותן, לחלק אותן בתוך מעטפות עם דפי הסבר שצריך להדפיס אותם.

אריה מור: הכול עובר ונופל על מערכת החינוך ועל הרשות המקומית, ובית הספר מבצע את הדבר הזה, כי הערכות הן לא בדידות בקופסה.

אריה מור: קנו ערכות של 20.

שרן השכל: אולי גם מילה טובה, יישר כוח לראשי אגפי החינוך ולמורים ולמנהלים שבאמת רתומים למבצע הלאומי הזה במצב החירום הזה.

אריה מור: לכולם.

אריה מור: ללא הדבר הזה זה לא היה קורה בארבעת המבצעים, ולכן אני מעריך שזה יקרה, רק צריך להבין שזה לוקח את מספר הימים בשבוע.

אריה מור: כל הפעולות האלה, מי שמבין אותן, זה תהליך.

אריה מור: במבצעים הקודמים רתמו ועדי הורים, רתמו מתנדבים וכו' כדי לאפשר.

אריה מור: בגני הילדים זה יותר קל כי גן זה 30.

אריה מור: עם שלושת אנשי הצוות במקרה הטוב זה 33.

אריה מור: נותנים חמש קופסאות של 20.

אריה מור: הם עושים שם אחר הצוהריים איזשהו תהליך עם הסייעות, מייצרים את זה ומחלקים בכל שקית שלוש ערכות לכל תלמיד גן.

אריה מור: מגן חינוך, אנחנו השבוע מבצעים 357 בתי ספר.

אריה מור: הייתה החלטה להגדיל ל-600.

אריה מור: אנחנו לא יודעים מה קורה עם זה כרגע.

אריה מור: נכון לכרגע יש לנו עוד 50 בתי ספר שמעוניינים לשבוע הבא, כך שאם תתקבל החלטה שנעשה את כל ה-400, אנחנו נשמח לעשות.

אריה מור: אנחנו ב-357 בודקים השבוע כמעט 98,000 תלמידים, שזה לא מעט, באותן בדיקות איגום מטושים.

אריה מור: אנחנו רואים עלייה, אבל זה לא אותה עלייה כמו באוכלוסייה.

אריה מור: אם היום אחוז המאומתים בבדיקות באוכלוסייה הוא 12%, אנחנו רואים שבמגן חינוך, באותם בתי ספר שנבדקו אתמול אחוז המאומתים הוא 1.67%.

אריה מור: זה מצמצם תחלואה.

אריה מור: אני חושב שהוא נכון וכדאי להמשיך את המגן חינוך.

סימון דוידסון: תוכל להסביר לנו על הנושא של החיסונים בבתי הספר?

אריה מור: כן, אני אסביר את החיסונים בבתי הספר.

אריה מור: אני הולך לפי הסדר.

אריה מור: רשמתי את זה ולא שכחתי.

אריה מור: הנקודה השנייה זה כיתה ירוקה.

אריה מור: כפי שידוע, הופסקה.

אריה מור: אנחנו מאמינים שצריך להחזיר אותה לפחות בבתי ספר שאין בהם תחלואה.

אריה מור: בבתי ספר יסודיים שיש אפס תחלואה או חולה מאומת אחד, אין שום היגיון לא לעשות את זה כדי לאפשר את מניעת הבידודים ולאפשר את אותה למידה פרונטלית.

אריה מור: זו החלטה שצריכה להתקבל.

אריה מור: אני מקווה שייקחו את זה בחשבון בעתיד.

אריה מור: הנושא של ההתחסנות.

אריה מור: אנחנו רואים את העלייה של ההתחסנות.

אריה מור: הייתי היום בתחנה, לקח לי בדיוק דקה.

אריה מור: מי שרוצה להתחסן, יכול ללכת להתחסן.

אריה מור: כולם היו שם.

אריה מור: היו שם גם ילדים, היו שם גם מבוגרים, היו שם בוסטר.

אריה מור: זה לקח לי בדיוק דקה, כרטיס, מתחסן, יוצא החוצה.

אריה מור: זה הפתרון הכי מרכזי, לתאם תור, קופת חולים ולעשות.

אריה מור: יחד עם זאת, הנגשנו לאוכלוסייה את בתי הספר בחודש האחרון.

אריה מור: לפי הנתונים שיש אצלי, התחסנו למעלה מ-50,000 תלמידים על ידי אחיות בתי הספר.

אריה מור: תיכף אפרת תדבר על זה.

אריה מור: למעשה לקחו אותן והסיתו מהמשימה של החיסונים הרגילים לטובת החיסון הזה.

אריה מור: לפי מיטב הבנתי רוצים בסוף השבוע להפסיק את מבצע האחיות.

שרן השכל: למה?

אריה מור: בגלל הסיבה שצריך להחזיר אותן כנראה, וזה אפרת, אני מציע שתענה, אבל אנחנו רואים את הדרישה ואת הצורך במגזר הלא-יהודי שבמהלך החודש הזה לא היו בבתי הספר.

אריה מור: אם רוצים לתת שם בוסט וזו האוכלוסייה שפחות מחוסנת, כשאני אומר לך 50%, אז יש במודיעין אולי 80% ובערערה בנגב 20%.

אריה מור: יכול להיות שכן למקד שבוע-שבועיים של התחסנות באוכלוסייה המגזרית שבמגזר הלא-יהודי שחזר לחופשה רק היום ואתמול.

אריה מור: אני קורא כאן, אני מבקש, אמרנו את זה גם למשרד הבריאות, אני מקווה שזה יתקבל.

אריה מור: אם כן, אז זה יעזור מאוד.

סימון דוידסון: כשאתה אומר 50,000 התחסנו מהרגע שהתחלתם בבתי הספר, זה מספר שהוא - - -

שרן השכל: זה בחודש אחד נראה לי.

סימון דוידסון: כן.

סימון דוידסון: זה מספר שאתם חושבים שהוא טוב?

סימון דוידסון: זה הצלחה או שזה משהו שהיה יכול להצליח יותר?

אריה מור: אני לא יודע מה זה הצלחה.

אריה מור: קודם כל זה אחריות הורית.

אריה מור: זה לא אחריות של משרד החינוך אם האימא תחליט לחסן את ילדה.

סימון דוידסון: אני שואל האם ציפיתם למספרים יותר גבוהים?

אריה מור: בוא נאמר שאחוז ההתחסנות בבתי הספר במבצע הזה היה 35% מכלל ההתחסנות של הילדים בגיל הזה, כולל בקהילה בקופות החולים.

אריה מור: אני חושב שלא רע בכלל, וזה בלי המגזר הערבי שהיה בחופשה.

תמי סלע: אם אתה משווה אחוז הילדים שהתחסנו כשהיה בית ספר שהגיעו אליו עם חיסונים לעומת אחוז ילדים שמתחסנים בקהילה, בבית ספר כמה מתחסנים?

אריה מור: אמרתי בדיוק את הנתון הזה.

אריה מור: אני לא יודע להגיד לך בבית ספר ספציפי.

תמי סלע: סך הכול כשזה הגיע לבתי הספר, כמה אחוז התחסנו?

אריה מור: אני לא יודע להגיד לך בית ספר ספציפי, אבל בקהילה בחודש הזה, בהתחסנות, 70% היה בקהילה, 30% היה במבצע.

אריה מור: זה כלי משלים.

אריה מור: לא אמרו, אין קופות חולים, הכול מתנקז לשם.

אריה מור: אמרו, זה וזה, וקניונים שהיו שם ילדים אבל אף אחד לא התחסן כל כך.

שרן השכל: המבצע בקניונים, לא הגיעו?

אריה מור: לפי מיטב הבנתי, לא, והורידו אותם בגלל זה, אבל בסך הכול הכללי אני חושב שהמבצע המשלים הזה של בתי הספר, ויישר כוח לאנשי משרד הבריאות והמשל"ט ויפית.

שרן השכל: אני חייבת להוסיף יישר כוח לאחיות שלקחו ציוד, שזה לא בהכרח תפקידן, אבל התגייסו לדבר הזה, הביאו ציודים וארגזים לתוך בתי הספר.

שרן השכל: אני ראיתי גם כתבה ששודרה עם מתנגדי חיסונים שרודפים אחריהן ומקללים אותן.

שרן השכל: אני רוצה באמת לשלוח מהוועדה יישר כוח וחיזוקים אדירים לאותן אחיות שפשוט עשו עבודת קודש.

שרן השכל: כל הכבוד.

אריה מור: אנחנו מבקשים, אפרת, וזה משהו שאנחנו רוצים.

אריה מור: הפנינו את זה כבר לדעתי, פרופ' זרקא מאשר את זה.

אריה מור: יש לנו בכל הפנימיות אחיות והן יכולות גם לחסן והן יכולות גם לבדוק בבדיקות האנטיגן.

אריה מור: בדיקות אנטיגן על ידי אחיות שהן מספיק מוסמכות ייחשבו כמוסדיות וזה יקל מאוד על החינוך הפנימייתי.

אריה מור: אנחנו צריכים להוציא את זה כנוהל וכהנחיה בצורה מסודרת.

אריה מור: גם הנפקנו ערכות אנטיגן לפנימיות.

אריה מור: יש להם מלאים.

אריה מור: נשלים להם את המלאים וזה יקל על ההתנהלות הפנימייתית בהיוודע חולה מאומת וביצירת אותו בידוד או בדיקות מהירות ככל שניתן, כדי לא להוציא אותם החוצה ולהתחיל לבדוק אותם בקהילה או הביתה וכו'.

אריה מור: אני חושב שזה משהו שצריך לעשות אותו.

אריה מור: לגבי מערכות אוורור, אנחנו יצאנו אחרי שתוקצבנו ב-100 מיליון שקל, בקול קורא לרשויות המקומיות להתקנת מערכות טיהור אוויר בכיתות הגן ובכיתות של בתי הספר היסודיים.

אריה מור: זה מהלך שייקח בין חודשיים לשלושה, בתקווה שיהיה לזה ביקוש.

אריה מור: יש כרגע שבע חברות.

אריה מור: אני מעריך שיהיו יותר בהמשך, אבל זה עוד פרויקט שמשרד החינוך מוביל.

סימון דוידסון: כמה אמרת, 100 מיליון שקל?

אריה מור: 100 מיליון שקל.

סימון דוידסון: את יודעת כמה פעילות משלימה אנחנו יכולים לעשות?

שרן השכל: מה מערכות האוורור האלה בעצם עושות?

אריה מור: קוטל וירוסים, מפחית תחלואה.

אריה מור: זה מאוורר.

אריה מור: יש מערכות שהן ממש קוטלות אבל זה פולטUV או מי חמצן לאוויר וזה אסור לשימוש לילדים, אבל זה טכנולוגיה שיוצרת אוורור.

אריה מור: יש לא מעט כיתות.

שרן השכל: שהיא אסורה לילדים?

אריה מור: ה-UV, כן.

אריה מור: משרד הבריאות מאשר.

אריה מור: יש הרבה טכנולוגיות.

אריה מור: מה שמאושר, יש חברות, יש ועדה משותפת במשרד הבריאות, אנשי מקצוע.

שרן השכל: ועד כמה זה מוריד תחלואה, בוא נגיד מבחינת מסכות, אם יושבים עם מסכות או אם יש להם את המאוורר הזה?

אריה מור: אין לי מושג.

אריה מור: ברגע שזה ייבדק, יוכלו לומר.

שרן השכל: וכמה השקעתם עד עכשיו בפרויקט הזה?

אריה מור: עוד לא השקענו.

אריה מור: עשינו פיילוט של 3 מיליון.

אריה מור: השקענו רק ב-3 מיליון לטובת ההתקנה הראשונית.

שרן השכל: ובאיזה בתי ספר?

אריה מור: כרגע תוקצבנו ב-100 מיליון.

אריה מור: יצא קול קורא לרשויות.

אריה מור: השיטה אומרת שהרשות אומרת, לי יש 100 כיתות או 600 כיתות, אני צריכה את התקציב הזה וזה, אנחנו מוציאים הרשאות.

אריה מור: הן מתקשרות עם החברות שאנחנו יצרנו להן ומתחילים להתקין.

אריה מור: ככה עשינו גם עם מערכות התראה לרעידות אדמה.

אריה מור: עם כל רכש אנחנו עושים לבתי הספר שהרשות המקומית היא הבעלות של המוסד.

שרן השכל: אוקיי, תודה.

אפרת אפללו: אני יכולה לענות על למה מפסיקים בבתי הספר את החיסונים?

שרן השכל: כן.

אפרת אפללו: אז קודם כל לגבי המגזר הערבי, התחלנו.

אפרת אפללו: שמנו מאמץ בדגש עליהם לפני שהם יצאו לחופשת החורף.

אפרת אפללו: אני לא יודעת אם אתם זוכרים, גם נראה לי שהיינו באיזשהו דיון, זאת אומרת שהם כן קיבלו מענה לפני ויש להם עוד את השבוע הזה.

אפרת אפללו: חשוב להבין שבגלל המבצע לא מבצעים חיסוני שגרה.

אפרת אפללו: אנחנו רואים את העלייה בשפעת.

אפרת אפללו: אנחנו רוצים לחסן לשפעת, אנחנו רוצים לחסן לחצבת, לשעלת.

אפרת אפללו: אנחנו לא רוצים שיהיו לנו התפרצויות בגלל הדבר הזה.

אפרת אפללו: אני רוצה להגיד שבקופות החולים יש תורים.

אפרת אפללו: יש שום בעיה מבחינת להגיע כמו שאריה אמר, לא רק למנה רביעית אלא בכלל.

אפרת אפללו: כל מי שרוצה, יש מענה מצוין בקופות להגיע להתחסן.

אפרת אפללו: ריכזנו מאמץ שלושה שבועות.

אפרת אפללו: באמת זה מבצע, היה מאוד מורכב אבל צריך לחזור לשגרה.

אפרת אפללו: אנחנו לא רוצים שנקבל את זה במקום אחר.

סימון דוידסון: יש לכם נתונים לגבי מערכות האוורור האלה?

סימון דוידסון: זה המלצה של משרד הבריאות?

אפרת אפללו: יש לנו צוות שמלווה את משרד החינוך כמובן.

אפרת אפללו: פרופ' יהודה כרמלי עומד בראש הצוות הזה ואנחנו מלווים מקצועית, ד"ר תמר ברמן מבריאות הסביבה.

אפרת אפללו: בדקנו בטיחותית את כל הדברים האלה לפני, אז כמובן.

סימון דוידסון: לא עניין של בטיחות.

סימון דוידסון: זה סכום לא מבוטל, אז מה האפקטיביות של זה?

סימון דוידסון: אני מכיר את המערכות האלה מחדרי הכושר וזה הפך להיות בדיחה בעולם הזה.

אפרת אפללו: זה פחות התחום שלי.

אפרת אפללו: אני אגיד שזה כמובן מיועד לא רק לקורונה אלא גם למערכות אחרות.

אפרת אפללו: זה לא בדיחה, זה קורה בכל העולם.

סימון דוידסון: מערכות שעושים בכל העולם?

אפרת אפללו: כן, מערכות אוורור.

אפרת אפללו: זה עלה עכשיו בתקופת הקורונה, אבל כמובן שזה יהיה לכל הווירוסים הנשימתיים.

שרן השכל: מבחינת האחריות בפנימיות?

אפרת אפללו: כן, בטח, אנחנו התחלנו לדבר על זה.

אפרת אפללו: ביקשתי מריטה וענת שיתנו לנו באמת מיפוי ושנראה לאן אנחנו צריכים ללכת.

אפרת אפללו: אנחנו כבר דיברנו על זה.

אפרת אפללו: זה לא שיש איזושהי בעיה.

אפרת אפללו: ביקשנו איזשהו מיפוי מסודר.

שרן השכל: למה צריך מיפוי?

אפרת אפללו: ביקשתי מיפוי לראות מבחינת התחסנות.

אפרת אפללו: על בדיקות לא קיבלתי.

אריה מור: יש כ-70% - - -

אפרת אפללו: לא, מיפוי, באיזה פנימיות צריך להגיע.

שרן השכל: בפנימיות יש כבר אחות, כלומר האחות נמצאת שם במשרה.

אפרת אפללו: אנחנו צריכים לדעת לאיזה פנימייה - - -

אריה מור: אין בעיה, נעביר לכם את כל הנתונים.

אריה מור: היתרון הוא שלחינוך ההתיישבותי יש רופאה ויש אחיות בפנימיות.

אריה מור: ניתן את הנתונים, אבל האחות יכולה לעשות את בדיקת האנטיגן המוסדית.

שרן השכל: בוודאי.

שרן השכל: אין פה שאלה בכלל.

שרן השכל: בטח שאם נאמן קורונה יכול לעשות, אחות מוסמכת בוודאי יכולה לעשות ואנחנו סומכים עליהן.

שרן השכל: מבחינת הכיתה הירוקה, אפרת, את רוצה אולי להגיב?

שרן השכל: היא כן הוכיחה יעילות ואנחנו גם כוועדה אמרנו שאנחנו דורשים להשאיר את מתווה הכיתה הירוקה.

אפרת אפללו: אני אגיד שאנחנו ראינו גם בכיתה הירוקה, בדלתא, כשרוב הנתונים לנו הצטברו על ווריאנט הדלתא, היו לפחות 200 הדבקות עודפות שראינו.

אפרת אפללו: אם אתם זוכרים, אז גם כן אמרנו שיש הרבה מאוד ילדים שלא הלכו לעשות בכלל את הבדיקה השנייה, אז אנחנו לא בדיוק יודעים מה הנתונים המדויקים, אבל לפחות 200 הדבקות עודפות.

אפרת אפללו: אנחנו רואים שהאומיקרון מדבק פי שלוש, פי ארבע.

אפרת אפללו: אנחנו לא מוכנים לקחת את הסיכון הזה.

אפרת אפללו: לפחות בתקופה של השבועות הקרובים מבחינת משרד הבריאות, כיתה ירוקה זה איננו מתווה רלוונטי כי זה פשוט יעורר הדבקות המוניות ולכן מבחינתנו הנושא הזה כרגע לא על הפרק.

שרן השכל: אתם יכולים להתחייב שאחרי הגל הזה אתם תחזירו את מתווה הכיתה הירוקה?

אפרת אפללו: לא יודעת להתחייב על כלום.

אפרת אפללו: אנחנו לא יודעים במגפה הזו שום דבר.

אפרת אפללו: יכול לצוץ ווריאנט שהוא משהו אחר לגמרי.

אפרת אפללו: העובדה שגם עם זה שהיו הדבקות עודפות, אנחנו אישרנו והמשכנו את המתווה.

אפרת אפללו: טיפה הידקנו אותו אבל המשכנו, עם זה שראינו שנדבקו ילדים שכביכול לא היו אמורים להידבק, מתוך ההבנה שחשוב באמת הרצף הלימודי ושרוב הילדים מגיעים ולא היו הדבקות בכיתות, ובמגן חינוך גם לא היו הדבקות, זאת אומרת גם מגן חינוך מבחינתנו זה כלי אפקטיבי.

אפרת אפללו: אנחנו כן רוצים, אבל פה האומיקרון זה משחק אחר לגמרי.

אפרת אפללו: זה מספרים אחרים לגמרי.

שרן השכל: אוקיי.

אריה מור: אני עדיין חושב שזה ניתן לשליטה.

אריה מור: היות והכיתה הירוקה, בהגדרתה הוגדר על ידי משרד הבריאות ובצדק, שמשניים ומעלה, כבר בשני לא תיפתח ביום הראשון ומייד כשיש שלישי באותה כיתה, היא תיסגר, כך שהסיכון הוא לא גבוה.

אפרת אפללו: זה בדלתא, אריה.

אפרת אפללו: בוא נדבר על זה אחרי זה.

אפרת אפללו: ביקשו מאיתנו להביא פתרונות.

אפרת אפללו: נשב, נביא פתרונות, לא פה.

תמי סלע: יכול להיות שפחות איפה שיש מגן חינוך, ששם גם ההדבקה באחוזים יותר קטנים, שם אפשר היה להחיל גם את הכיתה הירוקה.

אפרת אפללו: אני רוצה להגיד שבבתי ספר של מגן חינוך התחלואה מאוד נמוכה, אם בכלל.

תמי סלע: בסדר, ולכן אם כבר יש, אז שיחזרו ללמוד.

אפרת אפללו: הבעיה היא שאנחנו לא יכולים לתת מגן חינוך בכל הארץ, ואז אתה יוצר פה אי שוויוניות.

אפרת אפללו: אתה אומר, רק מי שעושה מגן חינוך, אז כולם ירצו - - -

תמי סלע: זה היה גם בזמנו, ההבחנה הזו לגבי רשויות כתומות ואדומות.

אפרת אפללו: נכון.

תמי סלע: שרק איפה שיש מגן חינוך מחילים כיתה ירוקה.

תמי סלע: אפשר להגיד שבמצב התחלואה הנוכחי זה הגיוני לעשות את ההבחנה הזו בכל הארץ.

אפרת אפללו: כמעט כל המדינה עוד רגע תהיה אדומה.

אפרת אפללו: אנחנו לא יכולים לצערי, בטח לא ליצור את הפערים האלה ואת האפליה הזו בין כאלה שבמגן חינוך ולא.

אפרת אפללו: המעבדות גם ככה קורסות.

שרן השכל: אוקיי, שאלה נוספת שעלתה הייתה מתווה בידודים בעניין ההסעות.

שרן השכל: איך אנחנו פותרים את זה?

שרן השכל: יש תלמידים מיישוב אחד שלמעשה מפוזרים במספר כיתות.

שרן השכל: מה קורה כאשר יש תלמיד אחד שהיה מאומת, שנסע בהסעה ולאחר מכן היה בכיתה?

אריה מור: בחשיפה לחולה מאומת, הדבר היחידי שאני חושב שצריך לעשות פה, אנחנו נבקש את זה ממשרד הבריאות, אתמול זה עלה על ידי חלק מאגפי החינוך במועצות האזוריות, זה נושא הנהג, כי בסוף אם הנהג מאומת, הוא יכול להשבית כמה קווים, כי הוא עושה כמה קווים באותו יום ואז הוא משבית לפעמים כמה כיתות בבית ספר שלם, לכן חשוב לייצר איזשהו מנגנון לנהגים לגבי תלמיד שגם אם הוא יושב במקום קבוע, אז הוא היה בהסעה והוא היה במגע.

אריה מור: לפחות טווח ההסעה הוא לא חמש דקות, הוא למעלה מרבע שעה.

שרן השכל: יש הנחיות מסוימות, נסיעה עם חלונות פתוחים?

אריה מור: כן.

אריה מור: כל נושא אורחות החיים נשאר:

אריה מור: אוורור, חלונות פתוחים במקומות שיש חלונות פתוחים.

אריה מור: לא כל ההסעות עם חלונות.

אריה מור: מסכות.

אריה מור: אם מתקהלים בחוץ מעל 50, מסכות.

אריה מור: כל ההנחיות שחלות על האוכלוסייה, נכנסו בתוך אורחות החיים בצורה מסודרת.

תמי סלע: רציתי לשאול עוד כמה שאלות ספציפיות, אחת לגבי הנושא של תו ירוק זמני שהוחל בתקנות הגבלת פעילות, הכלליות, לגבי מקומות שפועלים בתו ירוק, הייתה בעיקר בשביל לעודד התחסנות, אבל לשאול למה בהשכלה גבוהה בעצם לא הכנסתם את העניין הזה?

תמי סלע: התו הירוק הזמני של מי שעשה חיסון אחד וזה נחשב לו לצורך הכניסה.

אפרת אפללו: צריך לבחון את זה.

אפרת אפללו: אני לא יכולה להגיד, אבל שוב, מעל 90% מחוסנים.

תמי סלע: המטרה של זה באמת הייתה בעיקר לעודד התחסנות.

תמי סלע: לא יודעת אם זה יהיה אפקטיבי, אבל בדרך כלל משתדלים לעשות ראייה רוחבית לגבי כל המקומות שפועלים בתו ירוק.

אפרת אפללו: הבעיה עם ה-10%, שהם 10%.

אפרת אפללו: זאת הבעיה.

אפרת אפללו: לא נראה לי שהתו הירוק הזה, זה מה שיעשה את השינוי.

תמי סלע: זאת השאלה, כי אם הם לא ילכו, אז לא יהיה להם, ואם הם כן ילכו, אז עודדנו כמה ולפחות יצרנו משהו שהוא אחיד.

אפרת אפללו: נבדוק את זה.

תמי סלע: בסדר.

תמי סלע: הדבר השני שכבר עלה לגבי פעילות של תלמידים במקומות שדורשים תו ירוק, שהגיעו לנו עוד פניות.

תמי סלע: אני מבינה שלא מתכוונים להרחיב את החריג, אבל אפשר כן לוודא שתלמידים לא יישארו בבית או מחוץ לפעילות, וללכת למקומות שלא פועלים בתו ירוק.

תמי סלע: יש פארקים, יש מוזיאונים.

תמי סלע: אפשר להביא הצגות לתוך בית ספר.

תמי סלע: זה עניין של מדיניות שלא רוצים להבחין בין ילדים על בסיס של תו ירוק, וזאת אם אני מבינה, המדיניות.

תמי סלע: גם אמרתם שתצא הנחיה.

תמי סלע: לא הועברה אליי.

תמי סלע: קיבלנו פניות.

אפרת אפללו: נעביר אלייך.

תמי סלע: אוקיי.

תמי סלע: בינתיים זה ממשיך, אז כדאי שזה - - -

שרן השכל: לעניין ילדים עם מוגבלויות, אני מבינה שיש בעצם כרגע אפס תחלואה בבתי ספר מיוחדים?

אריה מור: לא אפס, אבל מאוד נמוכה.

אריה מור: עוד פעם אני אומר, 93% מהכיתות בבתי הספר וגני הילדים של החינוך המיוחד הם עם אפס תחלואה.

אריה מור: השליטה שם היא טובה.

אריה מור: אני מזכיר שכולם שם עם מסכות לא בגלל הקורונה.

אריה מור: כולם שם עם כפפות לא בגלל הקורונה.

אריה מור: יש שם תהליכי היגיינה וטיפול ושמירה הרבה יותר.

אריה מור: אני מניח שהם קבוצות סגורות.

אריה מור: הם פחות מתערים אחר הצוהריים.

שרן השכל: לא, הם גם כיתות של שמונה תלמידים, אבל השאלה היא מה קורה כאשר כיתה נכנסת לבידוד?

שרן השכל: האם יש כיתות מבודדות?

אריה מור: אותם כללים שחלים על כיתת גן או על כיתה בבית ספר, חלים על כיתה של חינוך מיוחד לפי המגעים, כי זה צו בידוד העם.

שרן השכל: האם אותם עובדים פרא-רפואיים שנמצאים שם יכולים לעשות בדיקות אנטיגן כדי להקל עליהם?

אריה מור: כן, אנחנו מספקים.

שרן השכל: הם מבצעים את זה היום?

אריה מור: לכל בתי הספר בחינוך המיוחד יש ממונה קורונה.

אריה מור: את זה תקצבנו אז, כך שהם יכולים גם לעשות את הבדיקות שם.

אריה מור: זה אחד.

אריה מור: שניים, אנחנו עכשיו מספקים את האנטיגן, שלוש הערכות, לכל עובד הוראה, לכל צוות חינוך, גם לצוות שבא עם חיות ואולי גם לחיה אם היה לנו אנטיגן כזה.

שרן השכל: אוקיי.

שרן השכל: איך אתם מתארגנים לקראת הבגרויות?

אריה מור: הבגרויות פועלות.

אריה מור: יש עשיו בחינה, הייתה ביום חמישי בחינה.

אריה מור: יש מתווה בחינות שעשינו עם משרד הבריאות, קבוצות קטנות, מסכות עד הבחינה.

אריה מור: בתוך הבחינה בלי מסכות.

אריה מור: יוצאים מהבחינה עם מסכות.

אריה מור: אנחנו רואים שם, הכול מתבצע.

אריה מור: בחינה התבצעה ביום חמישי.

אריה מור: יש נוהל גם יציאה מבידוד שעשינו יחד עם משרד הבריאות, עם אפרת, שמאפשר יציאה מבידוד לבצע את הבחינה ובחזרה, מבידוד, לא מאומת, וכמובן נותנים את האופציה לבחינה נוספת, מועד נבצרים.

אריה מור: אנחנו עברנו בקורונה שישה מופעים של בחינות בגרות.

אתי סאסי: והיום גם יש בחינת בגרות, 173,000 תלמידים, מבחן בגרות באנגלית.

שרן השכל: בהצלחה לתלמידים.

שרן השכל: מה עושים מי שנמצאים בבידוד?

אתי סאסי: מה שאריה אמר לפני כן.

אתי סאסי: יש נוהל יציאה מבידוד שגובש ביחד עם משרד הבריאות, ועבור תלמידים שאינם יכולים להגיע למבחן יהיה מועד נבצרים שיוכלו להגיע למבחן במועד אחר.

שרן השכל: שזה לא קשור למועד ב', כלומר מועד נוסף?

אתי סאסי: לא קשור.

אתי סאסי: זה מועד נוסף.

אריה מור: מועד נבצרים.

אריה מור: נאפשר לכל תלמיד להיבחן.

אריה מור: זה המדיניות.

שרן השכל: אוקיי, בסדר.

שרן השכל: כמה כיתות כרגע נמצאות בלמידה בזום בגלל כמות בידודים או דברים כאלה?

אריה מור: אין לי מושג.

אריה מור: אין לנו נתון שאנחנו אוספים אותו, מי לומד בזום.

אריה מור: המדיניות היא, כיתה שיש בה בידודים, באחריות מנהל בית הספר לייצר את מקסימום האפשרות שהם ילמדו פרונטלית.

אריה מור: לא יצליח?

אריה מור: לומדים בזום.

אריה מור: שכבה זה כבר בסמכות מפקח ביידוע מנהל המחוז, ובית ספר זה בסמכות רופא מחוזי ביחד עם מנהל המחוז כפי שכתבנו בתקנות.

אתי סאסי: אני מעריכה שמדובר בפחות מ-5% מהכיתות במערכת, אבל כן מדובר על מאות כיתות.

אתי סאסי: מתוך ה-70,000 כיתות שיש לנו, יש מאות כיתות שנמצאות בבידוד וחוזרות

שרן השכל: אני מבינה מדיונים או פניות שנעשו אלינו, שברגע שיש מספר מבודדים, המורים או שהמורה המבודד פשוט עוברים ללמידה בזום.

שרן השכל: השאלה פה היא קודם כל האם זה תקין?

שרן השכל: מדוע לא עושים למידה היברידית?

שרן השכל: איפה יש למידה היברידית?

שרן השכל: יש לנו פה מישהו שיכול להציג אולי את הלמידה המשולבת בתקופת הקורונה?

שרן השכל: ביקשנו לקבל לתוך הוועדה פירוט כיצד בעצם מערכת החינוך מתמודדת עם אותה למידה היברידית, משום שהצורה שהיא פעלה עד עכשיו, מסתמן שהיא לא הייתה מיטבית.

שרן השכל: היא לא סיפקה את התוצרים שאותה היו צריכים.

שרן השכל: אנחנו מעוניינים לראות האם יש תוכנית מסודרת, מאורגנת כפי שדרשנו לפני כשבועיים ללמידה היברידית.

שרן השכל: אגב, אם תוכלו לתת לנו סקירה מבחינת אמצעים, כמה כיתות, יש בהן מצלמה שבה מורה שמלמדת בכיתה יכולה לשלב גם את אותם תלמידים מבודדים?

שרן השכל: אם יש חמישה תלמידים מבודדים וכל שאר הכיתה נמצאת, האם הם יכולים להשתתף בשיעורים האלה?

שרן השכל: זו הייתה המטרה באישור אותה למידה היברידית.

תמי סלע: אפשר להוסיף עוד שתי נקודות לאותו עניין, שגם עלו פה?

תמי סלע: עסקנו גם בעניין של איך מוודאים שהתלמידים שאמורים להשתתף בזום, יש להם את היכולת, וגם שיחות אישיות של המחנכת כדי לראות מה מצבם, איך הם מתחברים.

אתי סאסי: אנחנו נציג באופן שיטתי, נשתדל, ואחר כך אם יהיו שאלות, אז נוכל לענות או להשלים במועד מאוחר יותר.

אתי סאסי: מוהנא יתחיל.

אתי סאסי: אני אצטרף אליו.

מוהנא פארס: (הצגת מצגת) אני מוהנא ממינהל חינוך טכנולוגי.

מוהנא פארס: כמובן אם על ציר הזמן, בזמן הקורונה אנחנו פגשנו מצב קצת קשה.

מוהנא פארס: אני גם בתור מנהל בית ספר לשעבר, מי שעסק בטכנולוגיה ודיגיטל הוא רק בעצם פריקי דיגיטל, כאלה משוגעים לדבר ופחות שהדיגיטל הוא יהיה בעצם חלק מהתרבות הבית-ספרית, לכן כשהגל הראשון הגיע, מצאנו את עצמנו עם מורים שאין להם יכולות מינימליות להפעיל דיגיטל מינימלי, וכמובן בית הספר, לא היה לו תרבות של ללמוד מרחוק, מה שנקרא, ואז באופן מהיר מאוד, כמובן זה היסטוריה, 170,000 מורים מתוך ה-200,000 עברו השתלמויות להפעיל דיגיטל.

מוהנא פארס: תשפ"ב היא בעצם השנה של למסד את התהליכים האלה.

מוהנא פארס: גם ברמת השיח אנחנו ירדנו מהמושג של למידה מרחוק ללמידה משולבת דיגיטל, בכוונה, שזה בעצם מושג פדגוגי מנהלי לעתיד.

מוהנא פארס: ביחד עם ישראל דיגיטלית יש לנו צוות משותף ואנחנו בונים ארבעה צוותים כדי שבעתיד הלמידה משולבת דיגיטל תהיה בעצם תרבות בית ספרית לאו דווקא לגבי הקורונה.

מוהנא פארס: גם נניח בית ספר שהוצף והתלמידים בבית, אנחנו צריכים לתת להם מענה.

מוהנא פארס: בתשפ"ב אנחנו עשינו המון פעילויות.

מוהנא פארס: חילקנו המון אמצעי קצה, 137,000 מחשבים לתלמידים שידם אינה משגת עם העדפה ברורה לפריפריה.

מוהנא פארס: ככל שהסוציו אקונומי נמוך, בית הספר קיבל יותר.

מוהנא פארס: אם נפגיש את זה עם המדיניות של המשרד, של כמה שפחות למידה מרחוק, מנהל בית ספר לא מחשב בודד לתלמיד אלא ספרייה של השאלה, ומנהל סוברני להחליט איזה מחשב ילך לאיזה תלמיד.

מוהנא פארס: נניח כיתה א2 סגורה וחסרים שם עשרה תלמידים, הוא יכול לקחת מהפול הבית-ספרי ולחלק אותו לתלמידים.

מוהנא פארס: בנוסף, הזום, יצא לו שם רע אבל הוא גם עושה עבודה יפה, שמורה יכולה גם ב-10:00 ולשאול את הילדים מה מצבם הנפשי אפילו.

מוהנא פארס: בנוסף, הזום הוא לא מספיק.

מוהנא פארס: הוא כלי מאוד פרימיטיבי יחסית.

מוהנא פארס: אנחנו דאגנו שכל בתי הספר בישראל יהיו בתי ספר מתוקשבים.

שרן השכל: מה זאת אומרת בתי ספר מתוקשבים?

מוהנא פארס: זו המפה של בתי הספר המתוקשבים.

מוהנא פארס: היום יש 4,300 בתי ספר מתוקשבים.

שרן השכל: מה עם שאר ה-700?

מוהנא פארס: יש 700 שהם מחולקים ל-600 ועוד 100.

מוהנא פארס: אתם צריכים להבין, כשיצאנו לקול קורא לא כולם פנו.

מוהנא פארס: עשינו סבב ב' אפילו, תבואו להצטייד.

מוהנא פארס: לא הספיק סבב ג' להצטייד.

מוהנא פארס: בסוף נשארנו עם 100 בתי ספר פוטנציאליים להצטיידות.

מוהנא פארס: דרך אגב, בתי ספר לחינוך מיוחד, מרכזי מחוננים, גם חוות חקלאיות, הכול מתוקשב.

מוהנא פארס: יש לנו עוד כ-600 שהם בתי ספר חרדים, כאלה שהם לא פנו לקול הקורא.

שרן השכל: 600 זה בתי ספר חרדים?

מוהנא פארס: אני מאמין שרובם בתי ספר חרדים שלא פנו.

מוהנא פארס: דרך אגב, לחרדים אנחנו חילקנו גם מחשבים ניידים.

מוהנא פארס: אמרו אוקיי, מחשב נייד עם אינטרנט לא מתאים לתרבות שלנו, ואז רכשנו עבורם טלפונים כשרים.

מוהנא פארס: היה ויכוח לא קל.

מוהנא פארס: רוב בתי הספר בישראל הם בתי ספר מתוקשבים.

מוהנא פארס: זה פילוח לפי מגזרים.

מוהנא פארס: לא פסחנו על אף מגזר.

מוהנא פארס: במגזר הערבי נשארו אולי שבעה-שמונה בתי ספר שעדיין לא מתוקשבים.

שרן השכל: כשאתה אומר מתוקשבים, זאת אומרת שלכל התלמידים יש מחשב וגישה לאינטרנט?

מוהנא פארס: כשאני אומר מתוקשב, זה אומר קודם כל, לכל בית ספר יש תקציב לרכישת תוכן דיגיטלי.

שרן השכל: יש איזה שהן תוכנות שמהן אפשר לרכוש תוכניות?

מוהנא פארס: יש מכרז מרכזי של המשרד.

שרן השכל: מה התקציב שהם מקבלים?

מוהנא פארס: כל בית ספר 10,000 שקל.

שרן השכל: כמה עולה כל קורס כזה?

מוהנא פארס: זה תלוי.

מוהנא פארס: אנחנו פונים לספקים.

מוהנא פארס: יש לנו רשימת ספקים מאושרת פדגוגית, טכנולוגית וגם אבטחת מידע, ואחרי שאנחנו מאשרים אותה, בית ספר מקבל 10,000 שקל במקרה הזה, והוא בוחר על פי הצרכים שלו.

מוהנא פארס: נניח יש לו צורך באנגלית, בוחר לומדה לאנגלית, אפליקציה באנגלית.

מוהנא פארס: מחפש מתמטיקה?

מוהנא פארס: כנ"ל.

מוהנא פארס: אנחנו לא מערבים בזה.

מוהנא פארס: הכול באחריות מנהל בית ספר.

מוהנא פארס: קודם כל תוכן דיגיטלי.

מוהנא פארס: בנוסף יש לנו גם הרבה תכנים דיגיטליים בפורטל המרכזי של המשרד.

מוהנא פארס: הדבר החשוב ביותר, אנחנו מנסים דרך התוכנית הזו גם ללמד ילדים איך להיות לומד עצמאי.

מוהנא פארס: זה מיומנות קשה מאוד.

מוהנא פארס: קשה ללמד אותה.

מוהנא פארס: זה לא כמו ללמד גיאוגרפיה, ולכן גם בית ספר מתוקשב, יש לו עניין בלהעביר תלמידים קורסים ללמוד עצמאי.

אתי סאסי: מוהנא, סליחה שאני רגע עוצרת אותך, אבל צריך לומר שכל בתי הספר המתוקשבים, יש להם מחשב בכיתה ומצלמה בכיתה וגם ברקו.

מוהנא פארס: זה דרך אחת של התוכן.

שרן השכל: מה שאני הבנתי, אתם נותנים תקציב לרכישת תוכן.

שרן השכל: אתם רוצים להגיד לי שגם 4,382 בתי ספר, כל הכיתות, יש בהן מצלמה בתוך הכיתה?

מוהנא פארס: את זה אני לא יכול להגיד לך, אבל בהצטיידות בית ספר קיבל תקציב נכבד מאוד להצטיידות והוא רכש מחשבים נייחים, מחשבים ניידים, לפטופים וגם מצלמות.

מוהנא פארס: כמה מצלמות יש בכל בית ספר?

מוהנא פארס: אין לי נתון.

מוהנא פארס: אפשר לבדוק.

מוהנא פארס: בית ספר מתוקשב גם קיבל תוכנות ניהול פדגוגיות שהמנהל יכול לעקוב אחרי התלמידים.

מוהנא פארס: תלמידים שהחסירו, תלמידים שלא הגיעו לבית ספר, הוא יכול לנהל מעקב אחרי, אבל הדבר המרכזי שקרה באותם בתי ספר, לעבור מתרבות של זום לתרבות של למידה משולבת דיגיטל דרך סביבות ענן.

מוהנא פארס: סביבת ענן, יש לה גם זום, גם למידה משולבת נתונים.

מוהנא פארס: תלמיד לומד מתמטיקה דרך תוכנה כזו וכזו, יש למורה מעקב מספרי כמה תלמידים למדו, כמה פתרו תרגילים, כמה עברו תרגילים בהצלחה, כמה נכשלו וכן הלאה, כדי לעשות מעקב פדגוגי.

מוהנא פארס: הדבר הנוסף, בכל בית ספר מתוקשב יש רכז תקשוב בית-ספרי שהוא בעצם האדם שמוביל את הטכנולוגיה ואת הפדגוגיה של בית הספר.

מוהנא פארס: הדבר הרביעי הוא בעצם תשתיות פיזיות שיש בתוך בית ספר והסיפור של אינטרנט מהיר עם פס רחב.

מוהנא פארס: אני חייב להגיד שרק 2,000 בתי ספר, יש להם פס רחב.

מוהנא פארס: כיום אנחנו פועלים שעד ספטמבר כל בתי הספר בישראל יהיו מחוברים לפס רחב.

מוהנא פארס: זה לא פשוט.

מוהנא פארס: זה עניין של תשתיות רשותיות.

מוהנא פארס: לפעמים צריך לחפור באיזה כביש וכן הלאה.

מוהנא פארס: אנחנו בונים תוכנית עבודה עם בזק כדי שבספט

מוהנא פארס: מבר הקרוב כל בתי הספר יהיו מחוברים לפס רחב של אינטרנט.

מוהנא פארס: אני אגיד שבתשפ"ב גם לפני ה-long run של התפיסה הכוללת, אנחנו גם נתנו מענים לצמצום פערים.

מוהנא פארס: מענה ראשון זה נקרא שיעורים פרטיים ברשת.

מוהנא פארס: תלמיד יכול להיכנס דרך פורטל של המשרד, להירשם.

מוהנא פארס: יש העדפה לפריפריה, ותלמיד יכול לקבל שיעורים חינמיים בשפה, במתמטיקה ובאנגלית.

מוהנא פארס: אנחנו הרחבנו פעילות מאוד יפה שתלמידים אוהבים, "בגרופ".

מוהנא פארס: תלמידים מכינים את עצמם לבגרות דרך קבוצות וואטסאפ.

מוהנא פארס: בערך 100 תלמידים לומדים ביחד.

מוהנא פארס: יש גם מבוגר בתוך הקבוצה.

מוהנא פארס: השנה את ה"בגרופ" הרחבנו גם לחטיבות הביניים.

שרן השכל: כמה תלמידים רשומים בתוך המערכת הזו?

מוהנא פארס: "בגרופ"?

שרן השכל: לא, בלמידה דרך אותן תוכנות, דרך אותה רכישה של קורסים ותוכנות כאלו?

מוהנא פארס: זה אמור להיות בעצם כל בית ספר.

שרן השכל: איך נקראת המערכת הזו שממנה רוכשים את התוכניות?

מוהנא פארס: אנחנו עושים מכרז מרכזי.

מוהנא פארס: יש לנו 24 ספקים על פי תחומי תוכן.

מוהנא פארס: מנהל בית הספר, יש לו תקציב.

מוהנא פארס: בנינו מערכת מאוד מתוחכמת.

מוהנא פארס: המנהל יכול להיכנס למערכת, להגיד אוקיי, יש לי 10,000 שקל, יש לי רשימת ספקים.

מוהנא פארס: המנהל מתחיל לבחור.

מוהנא פארס: הוא בוחר בספק א' קורס במתמטיקה.

מוהנא פארס: זה עולה 200 שקל?

מוהנא פארס: אז החשבון יורד ל-9,800 וכן הלאה, עד שהוא ממצה את כל התקציב.

שרן השכל: זה 200 שקל לכיתה?

מוהנא פארס: סתם נתתי דוגמה.

שרן השכל: לבית ספר?

מוהנא פארס: זה תוכנה לשכבה.

שרן השכל: כמה בתי ספר נרשמו והם כבר בתוך המערכות האלו?

מוהנא פארס: כל בתי הספר נרשמו.

מוהנא פארס: אמנם בסבב הראשון חלק לא נרשמו.

מוהנא פארס: אני אומר לך בתור איש ציבור וגם איש חינוך, קשה לי לתפוס שבית ספר מקבל תקציב ולא מנצל אותו.

מוהנא פארס: אנחנו לא מרפים.

מוהנא פארס: עושים עוד סבב של רישום.

מוהנא פארס: אנחנו מאיצים בהם להירשם דרך מנהלי המחוזות, אגפי החינוך, דרך המנהלים.

מוהנא פארס: בסוף כל בתי הספר נרשמו לקול קורא הזה.

מוהנא פארס: כמה תלמידים?

מוהנא פארס: זה תלוי.

מוהנא פארס: יש בתי ספר יותר מתוחכמים, מפעילים יותר תוכנות וכאלה שפחות.

מוהנא פארס: השנה הוספנו עוד נדבך אחד למכרז הזה.

מוהנא פארס: אנחנו בודקים גם כמה כניסות של תלמידים.

מוהנא פארס: אפילו כמה דקות שימוש של תלמיד.

מוהנא פארס: יותר מזה, אנחנו גם נשלם לספק על פי השימוש ופחות על פי הרישום.

מוהנא פארס: אלה מהלכים שאנחנו עושים אותם לאט לאט.

מוהנא פארס: זה הרבה למידות שקיבלנו מהתקופה האחרונה.

מוהנא פארס: עוד דבר אחד שלמדנו ב"שומר החומות", אמרנו אוקיי, הפן הלימודי לא מספיק.

מוהנא פארס: פתחנו גם סדנאות חברתיות.

מוהנא פארס: תלמיד גם יכול ללמוד אנגלית מהבית.

מוהנא פארס: הוא גם יכול להיכנס לסדנא, לפעמים סדנא שבועית, לפעמים סדנא חד-פעמית של שעה אחת, ללמוד פוטושופ, ללמוד כלים דיגיטליים.

מוהנא פארס: הכול פחות לימודי, יותר חברתי-חוויתי.

מוהנא פארס: אני אגיד עוד דבר אחד לגבי ה- long run.

מוהנא פארס: אנחנו חושבים שהלמידה צריכה לעשות מעבר חד, למידה משולבת דיגיטל, כאשר הדיגיטל הוא לא האישיו אלא הוא בעצם הכלי הטכנולוגי.

מוהנא פארס: בהגדרתנו למידה משולבת דיגיטל שתלמיד יכול ללמוד כל דבר בכל זמן, בכל מקום.

מוהנא פארס: גם אתה יכול לצאת החוצה לקניון ללמוד, גם על הדשא, בבית.

מוהנא פארס: הכול מבוסס נתונים.

מוהנא פארס: הכול פרסונלי.

מוהנא פארס: המערכת תאפשר פרסונליזציה של למידה.

שרן השכל: קודם כל תודה רבה על הסקירה.

שרן השכל: זה מאוד מעניין.

שרן השכל: השאלה היא עד כמה זה מתכתב עם המציאות בשטח ועד כמה באמת משתמשים באותן תוכנית ובאותם אמצעים.

שרן השכל: למשל, אנחנו קיבלנו פניות שיש הרבה בתי ספר שעוברים ליום לימודים בזום בלי קשר לקורונה.

שרן השכל: לוקחים יום אחד בשבוע ופשוט כל התלמידים עוברים ללמוד בזום.

שרן השכל: ממה שאני מבינה, הם לא משתמשים בתוכנות למידה כאלו.

שרן השכל: המורים עולים בסוג של זום ומעבירים להם את אותם שיעורים.

שרן השכל: עד כמה אתם מחייבים את המורים בסוג של מערך שיעור מובנה, כאשר הם לומדים בעצם בלמידה דיגיטלית?

שרן השכל: האם יש חיוב של מורים ומנהלים להשתמש במערכות הפדגוגיות האלה, חומרים מוכחים, דברים כאלה, או האם כל אחד על פי שיקול דעתו והם עולים בזום ומלמדים אותם בעצם שיעור מתמטיקה אבל בזום?

מוהנא פארס: הזום לבד הוא לא מספיק.

מוהנא פארס: יש סיכוי שאני מורה בזום, ארבעה תלמידים לומדים מתמטיקה דרך תוכנה X וחמישה דרך תוכנה Y, והמורה מתייחסת לאותם ארבעה תלמידים בעייתיים.

מוהנא פארס: הזום זה לא אומר זום בתפיסה הקלאסית שלנו.

שרן השכל: השאלה אם היום בפועל?

מוהנא פארס: לשאלתך, אנחנו לא מחייבים.

מוהנא פארס: זה הכול הנגשה לאותם מנהלים שיחליטו.

מוהנא פארס: אין עדיין הנחיה מפורטת להשתמש בכלי כזה או אחר.

מוהנא פארס: אני אתן לך דוגמה.

מוהנא פארס: פיתחנו קורסים למתמטיקה, פיזיקה, מדעי המחשב, כימיה, קורסים שכל הבגרות בתוך הקורס הזה.

מוהנא פארס: קורס דיגיטלי, קורס מבוסס נתונים.

מוהנא פארס: בדקנו לפני הגל של האומיקרון.

מוהנא פארס: מצאנו שבעצם 10% תלמידים כן השתמשו בלי לחייב אותם.

מוהנא פארס: 10% זה המון.

מוהנא פארס: 20%, 5 יחידות מתמטיקה, משתמשים באותה סביבה דיגיטלית.

מוהנא פארס: זה משהו נגיש, ילדים אוהבים.

מוהנא פארס: עדיין אין הנחיות ברורות לחייב.

שרן השכל: יש פה בעיה, משום שבסופו של דבר כפי שמשרד החינוך בסוף מתווה סוג של תוכנית לימודים, הוא צריך גם להתוות תוכנית לימודים דיגיטליים.

שרן השכל: בסוף כשכל מורה עושה מה שהוא רוצה, אנחנו נמצאים במצב שבו יש לנו כמה מאות של כיתות שכרגע לומדות בזום.

שרן השכל: העדיפו לעבור לזום במקום למידה למשל היברידית, כלומר שימוש במצלמה הכיתתית כדי ללמד את אותם דברים גם את אלו שנמצאים בכיתה וגם את אלו שמחוץ לכיתה, ובעצם כל אחד חופשי, ואז מתחילים לנו פערים פדגוגיים אדירים שראינו.

שרן השכל: היה לנו כאן דיון בעניין לקויות למידה, ילדים בכיתה ג' לא יודעים קרוא וכתוב, שלא לדבר בכלל על פערים במתמטיקה מהשנתיים האחרונות.

שרן השכל: השאלה היא איך משרד החינוך מתמודד עם זה?

שרן השכל: כי לבוא ולהציג תוכנית שהיא תוכנית אופציונאלית, זה משהו אחד.

שרן השכל: לבוא ולומר, חבר'ה, ברגע שהכיתה עוברת ללמידה בזום, אתם מחויבים ל-א', ב', ג', ד'.

שרן השכל: המורה חייבת להתקשר לכל התלמידים בתחילת שיעור, בסוף שיעור, פעם ביום.

שרן השכל: כרגע יש לנו מאות תלמידים שפשוט זרקו אותם והעבירו אותם ללמוד בזום.

תמי סלע: וגם איזשהו מינימום באיזה גילאים.

שרן השכל: כן.

אתי סאסי: (הצגת מצגת) אם אפשר להמשיך את הדברים של מוהנא?

אתי סאסי: יצא מסמך למנהלי בתי ספר, מה קורה כשהכיתה עוברת ללמידה משולבת, בין היתר גם למידה מרחוק, ולמה בעת הזו?

אתי סאסי: בעת הזאת אנחנו מבינים שיש תלמידים ששוהים בבידוד, שזה כמובן לא על פי החלטתם אבל אין להם ברירה, הם שוהים בבידוד, ויש תלמידים שמגיעים לבתי ספר באופן פיזי, ואז בעצם אנחנו נדרשים לתת מענה גם וגם, לכן הוצאנו סוג של פרוטוקול עבור מנהלי בתי הספר, מה הן הפעולות הנדרשות ממנהל בית ספר - - -

שרן השכל: והם מחויבים לפרוטוקול הזה?

אתי סאסי: אני רגע אסביר את הפרוטוקול הזה, ואנחנו גם יכולים לשלוח לכם אותו.

אתי סאסי: הוא יצא למנהלי בתי הספר.

אתי סאסי: יש בו את ההנחיות שאנחנו מצפים מבתי הספר בכל אחד מההיבטים.

אתי סאסי: יש פה היבטים שונים.

אתי סאסי: אני דווקא בוחרת להתחיל בהיבט הרגשי.

שרן השכל: אני חייבת לעצור משום שאנחנו חורגים כבר בזמן ואמורה להיות ישיבה נוספת.

שרן השכל: שאלה שלי לגבי זה.

שרן השכל: האם זה נוהל שהוא חובה?

אתי סאסי: לא הגדרנו אותו, עכשיו זה מה שאתם חייבים לעשות, אבל יש הרבה מאוד פעמים שאנחנו מוציאים מדיניות משרד והנחיות לבתי הספר, מה שכן חובה, אתה לא יכול לסגור כיתה עד שלא מיצית את כל האופציות, את כל האפשרויות.

אתי סאסי: מה שכן אתה חייב זה לדאוג - - -

שרן השכל: חבר'ה, אתם צריכים להבין, המנהלים לא עומדים בזה.

שרן השכל: זה תוכנית נהדרת אם היו מחייבים אותם.

שרן השכל: הם אמנם שנתיים נמצאים כבר בלימודים תוך כדי זום, אבל רובם עדיין לא יודעים לנהל את זה בהכרח כמו שצריך.

שרן השכל: לא כולם.

שרן השכל: אני רוצה שנייה להעלות בבקשה בזום את מירום שיף, תסלחו לי.

אתי סאסי: אבל לא נתת לי להציג.

שרן השכל: אני יודעת.

שרן השכל: קודם כל לעניין תוכנית הלימודים ההיברידית ויש לנו גם תוכנית שאתם אמורים להביא לנו לעניין ספורט ופעילות אקטיבית בלתי פורמלית, אני אקיים דיון בשבוע הבא ואני מבקשת שתבואו ותציגו גם את הפרוטוקול הזה.

אתי סאסי: הפרוטוקול, אולי נשלח אליכם?

שרן השכל: כן, יש לי אותו כאן.

שרן השכל: אני עדיין רוצה שתבואו ותציגו אותו.

אתי סאסי: לא את המצגת, ממש את המכתב למנהלים.

שרן השכל: אז אני מבקשת שתביאו את הדברים לכאן בשבוע הבא, ספציפית לעניין הזה גם כן.

שרן השכל: אנחנו נקיים על זה דיון נוסף משום שאנחנו חייבים לעשות שם סדר.

אפרת אפללו: יושבת-ראש הוועדה, רק משהו לגבי מידת חיסוניות ששאלת לגבי מאומתי אתמול, אז אני רגע מתייחסת רק לנתונים של ה-PCR, כי זה מה שהצליחו לשלוף לי כרגע, שמדובר על סדר גודל של 21,000, מתוכם היו כ-6,500 ילדים בגילאי 0–18, ומתוכם 3,400, זאת אומרת יותר מ-50% היו לא מחוסנים בכלל, רובם בגילאי 5 עד 11, 1,819, וכל השאר מתחלקים, קצת בתהליך חיסון, קצת בהחלמה, החלמה ישן.

שרן השכל: והילדים שמאושפזים בבתי חולים?

אפרת אפללו: את זה עוד לא קיבלתי תשובה, אבל זה רציתי לעדכן.

שרן השכל: אוקיי, בסדר, תודה.

שרן השכל: אם אפשר להעלות את מירום שיף בבקשה, יו"ר הנהגת ההורים הארצית.

מירום שיף: אני רוצה קודם כל להתייחס למתווה, לנושא הדיון, ואחר כך גם להתייחס לכמה דברים שנאמרו פה.

מירום שיף: אני חושב שקודם כל המתווה הנוכחי הוא הישג חשוב.

מירום שיף: סוף כל סוף הקשיבו להנהגת ההורים הארצית לאחר שבועות שאנחנו מבקשים שינוי מרבים.

מירום שיף: במתווה הזה יש הרבה מאוד שינויים.

מירום שיף: הורידו את ה-70%, הורידו את צמצום מגעים, הורידו את הפגיעה בשכבות ה'-ו'.

מירום שיף: באמת עשו שינויים רבים.

מירום שיף: המתווה הרבה יותר פשוט והרבה יותר מובן, אבל, והאבל פה הוא גדול מאוד.

מירום שיף: אנחנו צריכים להבין שלמתווה הזה חסרים שני דברים שהוועדה דיברה עליהם והם לא מתקיימים כרגע וחייבים להשלים אותם, ושמעתי מחלק מהדוברים שזה נעשה.

מירום שיף: נתחיל בדבר הראשון שאריה ציין אותו, זה הכיתה הירוקה.

מירום שיף: חייבים להחזיר למערכת החינוך את הכיתה הירוקה וכן לעשות כיתה ירוקה מותאמת אומיקרון.

מירום שיף: היא לא יכולה להיות בדיוק כמו הקודמת.

מירום שיף: היא חייבת להיות שונה.

מירום שיף: אני לא רופא, אני לא יודע את המודל הנכון, אבל חייב להיות מענה.

מירום שיף: שמענו את כמות הכיתות והגנים שנאמר שאין בהם חולה אחד, וכמה, יש בהם חולים בודדים.

מירום שיף: לא יכול להיות שילדים ייכנסו לבידוד אחרי בידוד וכאילו אין לזה שום מענה.

מירום שיף: זה דבר שהוא לא יעלה על הדעת.

מירום שיף: ילדים באים ליום.

מירום שיף: כל יום אנחנו מקבלים עשרות טלפונים בהנהגת ההורים הארצית.

מירום שיף: מגיעים אלינו פניות בפייסבוק.

מירום שיף: זה לא נתפס.

מירום שיף: ילד נמצא בבידוד לחינם.

מירום שיף: הוועדה דרשה את זה והיא חייבת לדרוש שמשרד הבריאות יביא אליה מתווה מסודר שייתן מענה.

מירום שיף: גם בנתונים שהיום הוצגו פה נאמר שככל שהגיל קטן יותר, יש פחות תחלואה.

מירום שיף: לפחות זה מה שאתם הצגתם.

מירום שיף: לא צריך לשכוח ש-0–5 לא יכולים להתחסן.

מירום שיף: צריך לתת להם מענה.

מירום שיף: זה ילדים שאי אפשר לתת להם מענה לא בזום ולא בשום דרך אחרת.

מירום שיף: גם בבתי הספר היסודיים, אי אפשר לקבל את זה שהכיתות ככה יתנהלו.

מירום שיף: בסוף אנחנו חוזרים למענה השני.

מירום שיף: מאוד נחמד המצגת שהראו לנו הרגע על למידה היברידית, אבל תסלחו לי, היא לא מתקיימת במערכת החינוך.

מירום שיף: היא אולי נמצאת איפה שאנשים חולים.

מירום שיף: אני חי במדינה שאני שומע שראשי ארגוני המורים קוראים למורים לא להשתתף בדבר הזה ולא להשתמש בדבר הזה, וזו הבעיה האמיתית בסיפור הזה.

מירום שיף: חייב כל מורה כמו שיו"ר הוועדה אמרה הרגע, להיות מחויב לכללים האלה של למידה היברידית.

מירום שיף: הוא חייב להתייחס לפן הרגשי, לפן הלימודי, ולא שפעם יש שיעור זום, פעם אין שיעור זום.

מירום שיף: הבן שלי היה בבית בשבוע שעבר.

מירום שיף: היו לו שיעורים שהיה לו, היו לו שיעורים שלא היה לו, כי המורה החליטה שהיא מציגה את השיעורים האלה, עושה לימודה היברידית או לא עושה למידה היברידית.

מירום שיף: במקרה שלו כל הכיתה הייתה בזום, אבל זה לא משנה את העובדה.

שרן השכל: כאשר יש נגיד חמישה מאומתים בכיתה, פטורי בידוד והמחוסנים לא לומדים כרגיל?

מירום שיף: שבוע שעבר זה לא היה התקנות.

מירום שיף: הכיתה של הילד שלי הייתה כיתה רבת מאומתים עם 12 מאומתים.

שרן השכל: אז מה קרה במצב הזה, כולם עברו אוטומטית לזום?

מירום שיף: כולם עברו במצב הזה לזום.

מירום שיף: אני חושב שהיא הייתה החלטה נכונה.

מירום שיף: היה פשוט עלייה בתחלואה, גדולה באותה כיתה.

אתי סאסי: זו דוגמה אחת פרטית של מירום.

שרן השכל: אני אומרת לך, אני מקבלת פניות כאלה מעשרות של הורים.

אתי סאסי: כן, אבל תשמעי מה מירום אומר.

אתי סאסי: הוא אומר, במקרה הזה שיקול הדעת היה שיש עלייה גבוהה באותה כיתה.

מירום שיף: מדינת ישראל כולה, אם נעבור על כמות השיעורים בזום שניתנת יום-יום למי שנמצא כרגע בבידוד, ולא נשכח, מדובר פה על 80,000 ילדים, ובואו לא נשכח את כל אותם ילדים שההורים מפחדים לשלוח אותם.

מירום שיף: זה לא בסדר שלא שולחים, אבל ילד, אין איתו קשר בכלל.

מירום שיף: המורים עושים כרצונם כי זו ההנחיה.

מירום שיף: אתה רוצה, תעשה.

מירום שיף: אתה לא רוצה, אל תעשה.

שרן השכל: תודה רבה לך, מירום שיף.

שרן השכל: אנחנו נעבור להקראה של אותם סעיפים בתקנות הקורונה, ואנחנו נעשה המשך לדיון לעניין הלמידה ההיברידית וכו'.

שרן השכל: לאחר מכן אני גם אסכם.

שרן השכל: בבקשה, תמי.

תמי סלע: תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות של מוסדות המקיימים פעילות חינוך והוראות נוספות) (תיקון מס' 11), התשפ"ב-2022 בתוקף סמכותה לפי סעיפים 4, 10, 23, 24 ו-25 לחוק סמכויות מיוחדות להתמודדות עם נגיף הקורונה החדש ובהתקיים דחיפות כאמור סעיף 4(ד)(3) לחוק, מתקינה הממשלה תקנות אלה: תיקון תקנה 1 1.

תמי סלע: בתקנות סמכויות מיוחדות להתמודדות עם נגיף הקורונה החדש, בתקנה 1, ההגדרות "חוג" ו-"תלמיד עולה" – יימחקו; תיקון תקנה 5 2.

תמי סלע: בתקנה 5 לתקנות העיקריות –

תמי סלע: בתקנת משנה (א1), פסקה (5) – תימחק; ביטול תקנות 5ג עד 8א1 3.

תמי סלע: תקנות 5ג עד 8א1 לתקנות העיקריות – בטלות; תיקון תקנה 8ב 4.

תמי סלע: בתקנה 8ב לתקנות העיקריות, בתקנת משנה (ג), ברישה, במקום הקטע החל במילים "יעדכן הרופא המחוזי" עד סופו יבוא "יקיים הרופא המחוזי התייעצות עם הגורם המפורט לצד המוסד בפסקה (1) או יעדכן את הגורם המפורט לצד מוסד המפורט בפסקאות (2) ו-(3), לפי העניין:"

תמי סלע: זה משהו בפרוצדורה של סגירת מוסד שהיא שונה בין סוגים של בתי ספר.

תמי סלע: שינו את מי שמתייעצים איתו.

תמי סלע: לא דיברנו על זה, לכן אני מציינת, אבל זה לא שינוי מהותי.

תמי סלע: ביטול תקנה 9 5.

תמי סלע: תקנה 9 לתקנות העיקריות - בטלה; תיקון תקנה 9ב 6.

תמי סלע: בתקנה 9ב(1א) לתקנות העיקריות, בפסקת משנה (א), פסקת משנה (5) – תימחק;

תמי סלע: זה התאמה של תקנת העונשין לשינויים שנעשו בתקנות הכלליות.

תמי סלע: החלפת תקנה 12 7.

תמי סלע: במקום תקנה 12 לתקנות העיקריות יבוא: "תוקף 12.

תמי סלע: תוקפן של תקנות אלה עד יום ד' באדר א' התשפ"ב (5 בפברואר 2022 או עד תום תוקפו של החוק, לפי המוקדם מביניהם".

תמי סלע: ביטול התוספת הראשונה 8.

תמי סלע: התוספת הראשונה לתקנות העיקריות – בטלה.

תמי סלע: זה התוספת של הרמזור רשויות מקומיות שבוטל.

תמי סלע: תחילה 9.

תמי סלע: תחילתן של תקנות אלה ביום 9 בינואר 2022.

תמי סלע: הוראת שעה 10.

תמי סלע: על אף האמור בתקנות העיקריות, בתקופה שמיום 9 בינואר 2022 עד 10 בינואר 2022 ייראו כאילו – ׁ(1) בתקנה 1 אחרי ההגדרה "בדיקת קורונה מיידית" בא: "בדיקת קורונה מיידית לשימוש ביתי" – כהגדרתה בצו בידוד בית"; (2) בתקנה 5ב -

ואחריה בא: "(ב) מנהל מוסד במגזר הלא יהודי ששב מחופשה החל מיום 9 ינואר 2022 ועד 10 בינואר 2022, לא יאפשר כניסה למקום הפעילות של תלמיד בגן ילדים או של תלמיד בכיתות א' עד ו' בבית ספר שניתן בו חינוך יסודי או למקום פעילות של צהרון לתלמידים אלה המופעל במוסד כאמור או המופעל במקום אחר על ידי הרשות המקומית או מי מטעמה, אלא אם כן הוצגה לגביו הצהרה חתומה הכוללת את הפרטים האלה:

ואחריה בא: (2) שם האפוטרופוס של התלמיד;

ואחריה בא: (4)

ואחריה בא: התקבלה תוצאה שלילית בבדיקה כאמור בפסקה (3);

ואחריה בא: (1) תלמיד שהוצגה לגביו הצהרה חתומה שיש לו תעודת נכה;

ואחריה בא: (3) תלמיד שהוצג לגביו אישור "תו ירוק".

תמי סלע: זה ממש זהה למתווה שהיה בזמנו.

תמי סלע: (ה) על אף תקנת משנה (ב), במקרים שבהם יש קושי עם איסוף מיידי מהמוסד של תלמיד שלא הוצגה לגביו הצהרה כאמור באותה תקנת משנה, מנהל המוסד או מי מטעמו יאפשר את כניסתו, יפריד אותו ככל האפשר משאר התלמידים במוסד וידווח לאחראי על הקטין בהקדם לצורך איסופו".

שרן השכל: אוקיי.

שרן השכל: כמה מילים לעניין התקנות.

שרן השכל: הדבר הראשון, את המתווה של האקדמיה והאוניברסיטאות אנחנו נאשר לעשרה ימים, משום שבמידה ואכן מתבטל התו הירוק בקניונים ובכל המוסדות האחרים, משרד הבריאות יצטרך לבוא אלינו עם הצדקה מדוע להשאיר עדיין את התו הירוק גם באוניברסיטאות ובאקדמיה, ולכן ספציפית את הסעיף הזה אנחנו נאשר לעשרה ימים.

תמי סלע: אני יודעת שבחוקה ביקשו חוות דעת אפידמיולוגית בכתב לעניין ההצדקות לתו הירוק.

תמי סלע: שם זה נדון עכשיו.

שרן השכל: מצוין, ולעניין הזה אנחנו באמת מבקשים את ההצדקה ולכן אנחנו נותנים כמה ימים גם לאחר הדיון בוועדת חוקה כדי לראות האם מבטלים את התו.

תמי סלע: אז לעשרה ימים.

שרן השכל: כן, לעשרה ימים עד ליום רביעי הבא, אני מניחה, לתת להם את הזמן גם כן להכריע בוועדת חוקה לעניין הזה, וגם להכין לנו את אותן הצדקות רפואיות.

שרן השכל: הדבר השני הוא, הוועדה דורשת שלאחר גל האומיקרון מתווה הכיתה הירוקה יחזור.

שרן השכל: זה דרישה של הוועדה שלנו.

שרן השכל: אנחנו מבקשים שתאשרו בצורה מיידית כמה שיותר מהר את העניין האחיות במתווה הפנימיות על מנת שגם הן יאשרו את בדיקות האנטיגן בפנימייה.

שרן השכל: אנחנו מבקשים ממשרד החינוך להביא נוהל מחייב.

שרן השכל: הוועדה קובעת כי יש לקבוע נוהל מחייב ללמידה בזום, ללמידה היברידית, הנחיות ברורות.

שרן השכל: אנחנו נדון בזה בשבוע הבא.

שרן השכל: אני מבקשת להגיע מוכנים עם נוהל שאתם יכולים לחייב את המנהלים ואת המורים בבתי הספר, כי כרגע זה נמצא בבלגן ויש פה פערים אדירים בין מי שיש לו יכולות למי שאין לו יכולות, אז אלו הדברים שאנחנו מבקשים.

שרן השכל: אני מעלה את הנושא להצבעה.

שרן השכל: מי בעד? נגד?

שרן השכל: נמנע?

שרן השכל: אושר

שרן השכל: אני שמחה לומר שהתקנות אושרו.

שרן השכל: אני מודה למשרד החינוך ולמשרד הבריאות שהביאו לנו באמת מתווה מאוזן וטוב שישאיר את תלמידי ישראל בלמידה פרונטלית.

שרן השכל: תודה רבה, אני נועלת את הישיבה.